Б.Турғунов: “Андижон фожеаси нотўғри ички сиёсат натижасидир”\nЯқинда Андижонда бўлган ғарблик бир гуруҳ журналистлар билан учрашган маҳаллий аҳоли вакиллари орасида “Бирлик халқ ҳаракати” партияси аъзоси Бахтиёржон Турғунов ҳам бор эди.\nБ.Турғуновнинг айтишича, Андижон фожеасига қадар “Бирлик” партияси аъзолари вилоятда жуда эркин бўлмаса-да, муайян фаолият билан банд эди. Фожеадан сўнг эса бирликчилар фаолияти тўхтаб қолди.\n“Бирликчиларнинг фаолияти жадаллашувига эса имконият жуда оз. Мухолифатчилар сафи кенгаймаяпти. Партиямизга янги аъзолар қўшилгани йўқ. Чунки ғояларимизни тарғиб қила олмаяпмиз. Бунга имкон йўқ. Бошқа тарафдан – одамларда қўрқув кучли”, - дейди Б.Турғунов.\nУ қўрқувнинг кучайишига Андижон фожеасидан сўнг ҳукуматнинг мухолифатчилар ва инсон ҳуқуқлари ҳимоячиларига қарши тазйиқлари кучайиб кетгани сабаб бўлганини айтар экан: “Мухолифатчилар орасида ҳам, инсон ҳуқуқлари ҳимоячилари орасида ҳам қамалганлар бўлди. Андижондан кетиб юборганлар ҳам кўп. Тазйиқлар кучли бўлди”, - деди.\n“Ўзбекистонда расмийлардан фарқли фикрловчиларга тоқат қилинмайди, - дейди Б.Турғунов. - Шунинг учун қандайдир кучли мухолифат бўлишини хоҳлар эдим”.\nМухбирларнинг мамлакат парламентида мухолиф партиялар борлиги айтилади- ку, деган саволига “Бирлик” аъзосининг жавоби бундай бўлди:\n- Ҳақиқий мухолифатчи партиялар шу пайтгача расмий қайддан ўтказилмаган. Қолган партиялар давлатга қарашли партиялар. Улар мухолифатчи партиялар эмас.\nҲукуматнинг ички сиёсати тўғрисидаги фикрлари билан ҳам ўртоқлашган Б.Турғунов иқтисодий сиёсат самараси, асосан, салбий бўлаётгани, халқнинг аҳволи тобора ёмонлашиб бораётгани, тадбиркорларга эркинлик берувчи қонунлар қабул қилинмаётганини гапирди.\nУ 13 май фожеаси тўғрисида ҳам фикр билдириб: “Катта хатога йўл қўйилди, деб ўйлайман. Қурол ишлатилгани ёмон бўлди. Ўз талабларини қўйишга ҳамма ҳақли, лекин намойишга қурол кўтариб чиқишгани тўғри бўлмади. Намойишни балки қуролсиз қилиш керакмиди...”, - деди.\nБ.Турғуновнинг фикрича, Андижон фожеаси расмий Тошкент сўнгги йилларда йўл қўйган хатолар оқибатидир.\n“Бўлиб ўтган ўша қуролли намойиш сўнгги ўн йил давомида амалга оширилаётган қатағонлар натижаси, деб ўйлайман. Ўн йилдан бери диндорлар ва бошқаларнинг ноҳақ қамалиши, мухолифатнинг тазйиқ қилиниши 13 май воқеасини келтириб чиқарди”, - дейди Б.Турғунов.


Биринчи бўлиб изоҳ беринг!\tБатафсил ...\tЯкшанба, 12 Март 2017 11:35\tТеррорчилар ҳақидаги ҳар қандай маълумот учун $14,5 миллион мукофот пули Шинжон-Уйғур автоном раёни расмийлари томонидан ҳудудда фаолият олиб бораётган террорчилар ва уларнинг издошлари ҳақидаги ҳар қандай маълумот учун 100 миллион юан ($14,5 миллион) мукофот пули тўланиши ҳақида эълон қилинди.\nБиринчи бўлиб изоҳ беринг!\tБатафсил ...\tШанба, 11 Март 2017 10:59\tТадқиқот натижалари: намоз бел оғриғини камайтириб, бўғимлар эгилувчанлигини яхшилайди\tНью-Йорк Бингҳемтон университети намознинг инсон танасида бўладиган ўзгаришларга, хусусан белнинг пастки қисмида юзага келадиган оғриққа таъсирини аниқлаш мақсадида тадқиқот ўтказдилар.\nБиринчи бўлиб изоҳ беринг!\tБатафсил ...\tПонедельник, 27 Феврал 2017 16:53\tМусулмон талабалар аёл-қизлар билан қўл бериб кўришишдан бош тортди\tСидней олий таълим муассасаларидан бирида расмий тадбирларда мусулмонларнинг аёл-қизларга қўл бериб саломлашмаслигига ижозат берувчи қоида амалга киритилди.\nБиринчи бўлиб изоҳ беринг!\tБатафсил ...\tСешанба, 14 Феврал 2017 00:41\tБританиялик Мария 7 ёшида Қуръонни тўлиқ ёд олди\tБританиянинг Лютон шаҳрида истиқомат қилувчи 7 ёшлик Мария Қуръонни тўлиқ ёд олгач, расман Қуръон ҳофизаси дея эътироф этилди.\nБиринчи бўлиб изоҳ беринг!\tБатафсил ...\tШанба, 04 Феврал 2017 16:52\tНью-Йоркдаги “Озодлик ҳайкали” муслима аёл тасвири эканлигидан хабарингиз борми?\tБутун дунё Дональд Трампнинг иммигрантларга қарши қарорини турлича талқин қилаётган бундай қалтис вазиятда, биз ҳаммага тарихнинг бир парчасини эслатишга қарор қилдик. Ҳозир Нью-Йорк шаҳрини безаб турган ва асрлар давомида бутун дунёдан миллионлаб иммигрантларни қарши олган Озодлик ҳайкалининг ғояси аслида мисрлик араб аёли сиймосидан олинган.\nБиринчи бўлиб изоҳ беринг!\tБатафсил ...\tПайшанба, 02 Феврал 2017 13:44\tЖорж Бушнинг қизи ҳижобли муслималар ҳуқуқларини ҳимоя қилиб Америка халқига мурожаат қилди\tСобиқ Президент Жорж Бушнинг қизи Женна Буш Ҳагер мусулмонларнинг ҳимояси учун Америка халқига хат ила мурожаат қилди. Бу ҳақида Time нашри хабар берди.\nБиринчи бўлиб изоҳ беринг!\tБатафсил ...\tШанба, 28 Январ 2017 23:07\tАвиакомпания аёллар учун алоҳида ўриндиқлар қатори ажратади\tAir India авиакомпанияси маҳаллий парвозларда аёллар учун махсус ўриндиқлар ажратади. Бундай қарорга эркаклар томонидан аёлларга парвоз давомида қилинаётган таҳдидлар сабаб бўлган. Бу ҳақида Air India расмий вебсайтида хабар берилди.\nБиринчи бўлиб изоҳ беринг!\tБатафсил ...\tПайшанба, 26 Январ 2017 01:04\t1,5 миллион мусулмон Умра зиёратида\tНоябрда Умра мавсуми бошлангандан буён 1,444,765 зиёратчи Саудия Арабистонига ташриф буюрган. Бу ҳақида Saudi Gazette хабар бермоқда. Бўлим номи:\nБиринчи бўлиб изоҳ беринг!\tБатафсил ...\tСешанба, 24 Январ 2017 01:54\tМосква муфтийси: Тожиклар Россияда ўз оиласидан яширинча уйланиб оляпти\tМосква муфтийси ва Москва Жоме Масжиди имоми Элдор-ҳазрат Аловуддиновнинг айтишича, Тожикистон фуқаролари Россияда ватандаги оилаларидан яширин равишда икки ва ҳатто учтадан оилалар қуриб олишяпти. Ватандаги оилалари отанинг янги оиласи ва фарзандлари ҳақида умуман бехабар. Бу ҳақида Россия для всех хабар берди.\nБиринчи бўлиб изоҳ беринг!\tБатафсил ...\tВ началоНазад12345678910ВперёдВ конец\tСтраница 1 из 14\tКалит сўзлар Ўзбекистон\tАмерика\tАфғонистон\tАҚШ\tБАА\tБритания\tБуюк Британия\tДубай\tИШИД\tИроқ\tИсроил\tМакка\tМосква\tОАВ\tОлимлар\tПутин\tРоналду\tРоссия\tСаудия\tСаудия Арабистони\tСурия\tТеррор\tТрамп\tТуркия\tХитой\tЭрон\tаёллар\tақида\tвидео\tжазо\tисломофобия\tкитоб\tмасжид\tмуслима\tнамоз\tрисола\tтанлов\tтерроризм\tуруш\tфатво\tшиа\tўлим\tҚирғизистон\tҚозоғистон\tҚуръон\tҲаж\tҲалаб\tҲизбуллоҳ\tҳалокат\tҳижоб\tЯнги Дунё - Жонли Журнал. Abu Muslim (c) 2015-2017 йил


Қўқон шаҳри мезбонлик қилган биринчи Халқаро ҳунармандчилик фестивали жуда қизғин кечди. Юздан зиёд давлатдан келган вакиллар байрам шукуҳини янада оширди.\nАслида ҳам Ўзбекистон Президенти Шавкат Мирзиёев таъкидланганидек, ҳунармандчиликнинг пайдо бўлиши дунё цивилизацияси ривожида энг муҳим ва тарихий қадам экани яна бир карра исботини топди. Ҳунар барча халқлар ҳаётида муҳим ўрин эгаллагани боис ушбу тантана нафақат ўзбек халқи балки бутун дунё санъат вакилларига илҳом берувчи макон бўлди, дея айтиш мумкин.\nАлбатта, халқаро кўргазмада ўзбек ва хорижий халқ амалий санъати усталари яратган ажойиб буюмлар намойиш этилди. Хусусан, “Ҳунармандчилик ва халқ амалий санъати истиқболларига” бағишланган халқаро илмий-амалий конференцияда 26 мамлакатдан 36 нафар олим ва тадқиқотчи иштирок этди. Унинг якунида “Халқ амалий санъати ва ҳунармандчиликни ривожлантириш бўйича Қўқон резолюцияси” имзоланди.\nШунингдек, халқаро танловлар, маҳорат дарслари, мода ва дизайн намойишлари барча иштирокчиларга завқ ва илҳом бағишлади. Бунда эса ҳунар эгаларининг чин юракдан ишлаши, уларнинг меҳнати Ўзбекистонда юқори баҳоланаётгани ва соҳани ривожлантириш давлат сиёсатига айланиб, янгидан-янги имкониятлар яратилаётгани тасдиғини топди.\n– Тўғриси, ҳозир ҳаяжондаман, бир неча кун давомида жуда чиройли, ўзгача шоунинг гувоҳи бўлдик, – дейди Беларусь маданият вазирнинг биринчи ўринбосари Наталья Карчевская. – Президентингиз Ўзбекистоннинг халқ амалий санъати борасидаги имкониятини дунёга жуда ажойиб тарзда кўрсатиб берди. Давлатларимиз раҳбарларининг ўзаро илиқ муносабатлари туфайли ўзбек-беларусь халқлари ўртасида ҳам алоқалар мустаҳкамланмоқда. Биз фестиваль доирасида ош байрамида ҳам бўлдик. Ҳамманинг кайфияти кўтаринки, биз ўзбек халқини, қадриятларни жуда севамиз. Давлатларимиз орасидаги масофа узоқ бўлсада, кўнглимиз яқин.\nҚўқон шаҳрига “Жаҳон ҳунармандлар шаҳри” мақоми берилиши ҳам ушбу амалий ҳаракатларнинг натижасидир. 2014 йилда таъсис этилиб, шу кунгача дунёдаги 36 шаҳар сазовор бўлган ушбу унвоннинг Мустақил Давлатлар Ҳамдўстлиги мамлакатлари орасида биринчи Ўзбекистоннинг Қўқон шаҳрига берилгани албатта, ҳар бир юртдошимиз қалбида чексиз фахр-ифтихор уйғотади.


16:17 / 31.07.2020 429 pdf Ўқиш режими + -\nБисмиллаҳдан бошладим, сизлар учун бир ҳикмат,\nФақирларга башорат, оқил учун бир ибрат.\nИйд Қурбон келганда, Расулуллоҳ чоғланди,\nСўймоқ учун икки қўйнинг, оёқлари боғланди.\nОқибатин билмасдан, аҳли нодон сўзлари,\nКеракмиди шу ишлар? Фақир бўлса Ўзлари,\nҲаловат йўқ тоатда, бизлар дунё ғамида,\nҲавотирда Мустафо, айтинг кимнинг ғамида.\nКўзни очинг мўъминлар, ҳикматдур ҳар ишлари,\nЎзларин ўйламаслар, умматдур ташвишлари.\nФақирларга ҳушхабар, ҳавас қилар бойлар ҳам,\nЙиғлаб ҳавас қилгайдур, юзлаб қўй сўйганлар ҳам.\nАсли баён шундадир, Муборак қўллар билан,\nСўйдилар икки қўйни, ихлос муҳаббат билан.\nСўнгра дуо қилдилар: -Хожамсанку ягона,\nБитта қўйни ўзимдан, қабул айла Роббана.\nЯна дуо қилдилар, Ҳақга нола қилдилар,\nУммат учун чекиб ғам, қалбни вола қилдилар.\nДуо қилар тўкиб ёш, эшитган қилмас бардош,\nКимлар учун қайғурди, англагин эй! Бағритош.\n-Қиёмат тонг отгунча, эҳсоним бўлса мақбул,\nБарча фақир номидан, бағишладим эт қабул.\nДуо кетди Расулдан, охир замон бўлгунча,\nНоумид бўлманг фақирлар, имкон сўранг ўлгунча.\nМен ҳам фақир ва мискин, лекин қалбим юмшамас,\nТоатларим кўз-кўзга, ибодатга ўхшамас.\nЁ, Роббана насиб қил, Ҳабибинг эҳсонидан,\nСўраб ҳаё қиларман, дуойим нуқсонидан.\nРаҳматингни чеки йўқ, менда зарра гумон йўқ,\nХос умматин қилмоқга, Сендан бошқа умид йўқ.\nЖиззах шаҳар «Имом Бухорий» жоме масжиди, имом ноиби\nҲалилов Умиджон Абдулҳаким хожи ўғли\n15:14 / 31.07.2020 950\n12:00 / 31.07.2020 404\nУ ёшлигининг ярмини йўлтўсарлик қилиб, одамларнинг молини талаб, қароқчилик ва зўравонлик қилиб ўтказди. Фузайл ўзи талаб олган молларни айшишратга, давоми...\n1828 11:05 / 25.09.2019\n401Аҳмад Амин бу гапларни, охиргача тингладилар,Демак элчи келарканда,деб хабарни англадилар,Ботил йўлга қиё боқмай, узлат йўлни танладилар,Шундан сўнгра кўп давоми...\n1404 11:20 / 23.10.2019\n1443 11:35 / 29.09.2019\nАллоҳ субҳанаҳу ва таоло биз инсонларга жуда кўп неъматларни берган. Шулардан энг гўзали севиш ҳиссидир. Севгининг ҳам ҳар хил кўриниши бор. Ҳақиқий асл ишқ илоҳий давоми...\n1161 13:30 / 31.10.2019


Алишер Усмоновни Facebook бойитди\nАҚШдаги Bloomberg агентлиги эълон қилган дунённг 20 энг бадавлат кишилари рўйхатида Алишер Усмоновнинг исми йўқ. Лекин Bloomberg асли ўзбекистонлик миллиардерни Россиянинг энг бадавлат кишиси, деб топди.\nBloomberg таҳлилчиларининг ҳисоб китобига кўра, "Металлоинвест" ширкати асосчиси, асли ўзбекистонлик миллиардер олигарх Алишера Усмоновнинг умумий бойлиги 20,1 миллиард АҚШ долларига тенг.\nМутахассислар Алишер Усмоновнинг Facebook акцияларининг 5,5 фоизини сотиб олгани Россияда бойлар қаторида биринчи ўринга эришганинига ҳисса қўшганини айтишмоқда. Баҳоси 4 миллиард доллар бўлган бу акциялар пакети кейинги йил ичида 9 баробарга қимматлагани эълон қилинди.\nЎзбекистонлик миллиардер россиялик яна бир ҳамкори Юрий Милнер билан бирга Facebook. Inc ширкатининг 10 фоиз ҳиссаларини сотиб олган.\nАлишер Усмонов асос солган "Металлоинвест" ширкати Россиянинг энг йирик хомашё ишлаб чиқарувчи корхонаси ҳисобланади. Усмоновга Digital Sky Technologies (DST) ширкатининг 80 фоизи ҳам тегишлидир.\nБундан ташқари, Усмонов Россиянинг Mail.ru Интернет ширкатида 26,9 фоизлик акциялар эгаси ҳамдир.\nУ, шунингдек, “Коммерсант” нашриёт уйи бош акционеридир. 2007 йилда Муз-ТВ канали акцияларининг 75 фоизи Усмонов назоратига ўтган.\nУсмонов Газпром ширкати шўъба корхонаси Газпроминвестхолдинг компанияси бошқарув кенгаши раиси ҳамдир.\nЛондоннинг "Арсенал" футбол клубининг 27 фоиз ҳиссалари ҳам Алишер Усмоновга тегишлидир.\nАлишер Усмонов Россияда энг йирик ҳомийлардан бири саналади. Унинг бошчилигида “Санъат, фан ва спорт” ҳомийлик жамғармаси ташкил этилган.\n2008 йилдан буён у Халқаро қиличбозлик федерацияси президентидир.\n57 ёшли Алишер Усмонов Наманган вилоятининг Чуст шаҳрида, прокурор оиласида туғилган. 1976 йилда Москва халқаро муносабатлар давлат институтини битирган.\nАлишер Усмонов кимга хизмат қилади?\nРоссиялик таниқли сиёсатшунос Владимир Прибыловский Bloomberg томонидан Алишер Усмоновнинг Россиянинг энг бой одами деб эътироф этилишини шубҳа остига олади. “Аслида Путин бошли амалдорларимиз Усмоновдан анча бой бўлиши турган гап” - дейди у.\nПрибыловский “Алишер Усмонов Кремл хизматида юрган россиялик бир бизнесмен холос. Шу маънода уни олигарх деб айтмаган бўлардим”, дейди.\nПрибыловскийнинг фикрича, Усмонов Кремлнинг Россиядаги энг нуфузли Коммерсант ёки mail.ru каби оммавий ахборот воситаларини муайян “рамка”ларда назорат қилиш топшириғини бажариб келади.\n- Усмонов бу ишларни мажбурликдан қилади. Кремлнинг бундай топшириқларини бажариш бизнесни сақлаб қолиш кафолатидир. Усмонов айни пайтда Кремл учун “кассир” вазифасини ўтайди. У ҳукуматнинг у ёки бу ишларни қилиш эвазига бойликка эга бўлиш ҳуқуқини сақлаб келмоқда. У Путин топшириқларини бажаришни тўхтатган куни Россиядаги барча мулкидан ажралиб қолади”, – дейди Прибыловский.\nСиёсатшунос фикрича, Россия ҳукумати Усмоновга ўхшаган ҳар қандай бизнесмен қиёфасида бир пул қопини кўради.\nПрибыловскийга кўра, ҳозирча Алишер Усмонов Кремл топшириқларини бажариб мухолифатнинг жиддий эътирозларини келтириб чиқармаган.\n“Россияда декабр ойида бўлиб ўтган парламент сайловлари ортидан Путин ҳақорат қилинган сайлов бюллетенини нашр этишга қарор берган Коммерсант бош муҳарририни ишдан бўшатиш Усмонов учун мажбурий қадам бўлган”, дейди таҳлилчи.\nПрибыловскийга кўра, Россияда этник ксенофобия авж олган бир шароитда ҳам Алишер Усмоновнинг ўзбек миллатига мансублиги унга ҳеч қачон муаммо туғдирмаган.\n- Россияда бой одамлар ҳар доим алоҳида миллат саналиб келган. Россияда бой одамлар ҳар қандай ўзбекдан ва русдан устун саналади. Бир миллион доллардан кўпроқ пулинг бўлса, уч карра ўзбек ёки тўрт карра яҳудий бўлсанг ҳам сенга ҳеч ким ғинг демайди, дейди Прибыловский.\nBloomberg эълон қилган Миллиардерлар рўйхатида мексикалик Карлос Слим дунёдаги энг бадавлат одам мақомини сақлаб қолган. Bloomberg Карлос Слимга тегишли мулкни 68,4 миллиард доллар деб бахолади.\nMicrosoft ширкати асосчиларидан бири америкалик тадбиркор Билл Гейтс миллиардерлар рўйхатда иккинчи ўринни эгаллаган. Bloomberg маълумотларига кўра, ҳозирда Гейтсга тегишли бойлик 62,1 миллиард долларни ташкил этади.


Шанба, 01 Июн\n– «Краснодар»га қарши ўйинда махсус шапкада майдонга тушдиб, гол урдингиз. Кейинчалик улар «Элдор шапкалари» деб атала бошланди ва «Ростов» дўконларида сотилмоқда. Ўша шапка билан боғлиқ вазиятни қандай эслайсиз?\nБундеслига. Ҳоланд хет-трик қайд этган баҳсда «Боруссия» Д иродали ғалабага эришди ва бошқа натижалар\nА Серия. «Лацио» ўз майдонида «Сампдория»ни тор-мор этди, Иммобиледан хет-трик\nОсиё чемпионати. 120 дақиқа давом этган ўйинда Австралия Сурияни мағлуб этиб, ярим финалга чиқди


Истоминни мағлуб этган Макдональд Нур-Султанни "забт" этди / Olamsport.com\nИстоминни мағлуб этган Макдональд Нур-Султанни "забт" этди\nТеглар : Денис ИстоминМаккензи\nҚозоғистоннинг Нур-Султан шаҳрида теннис бўйича "Челленжер" туркумига кирувчи турнир якунланди.\nМусобақа бош соврини америкалик Маккензи Макдональдга насиб этди. Дунёнинг 139-ракеткаси бўлиб турган Маккензи ҳал қилувчи финал учрашувида рейтингнинг 152-поғонасидан жой олган австриялик Юрий Родионовни осонлик билан мағлуб этди - 6/1, 6/2.\nТўрт дақиқаси кам бир соат давом этган баҳсда Маккензи 7 та эйс зарбани амалга оширди. Юрийда бу кўрсаткич нол кўринишда бўлди. Нур-Султандаги муваффақиятли иштирок Макдональдга 14,400 доллар мукофот пули ҳамда 100 рейтинг очкосини тақдим этди. Родионов эса бу мусобақадан $8,480 ва 60 очко ишлаб олди.\nЭслатиб ўтамиз, Маккензи Макдональд иккинчи давра учрашувида ҳамюртимиз Денис Истоминни мағлубиятга учратган эди.\nИстомин Рим турнири асосий даврасига чиқиш учун ўйин ўтказди 0\nЯнгиланган ATP рейтингида Истомин ТОП-200`ни тарк этди 0\nДенис Истомин Римдаги турнирда ўйин ўтказди 0


Офисга бормай шуғулланиш мумкин бўлган топ-касблар фото 9-02-2019, 11:06 | Zamin.uz\n11:06 / 09.02.2019\nБу касб биринчи навбатда қўллаш кўлами кенглиги билан қулай. Бугунги кунда дизайнер биргина кўникма билан чекланмайди. Бозордаги рақобат шу қадар кучлики, мутахассис ҳеч бўлмаганда бир неча касб асосларини билиши талаб этилади: саҳифалашдан то мижозлар билан мулоқот қилишгача. Буларнинг баридан профессионал дизайнер иш ҳақи миқдори келиб чиқади ва у ҳатто шахсий студиясини очиш имконига ҳам эга бўлади. “Замин” янгиликларини “Инстаграм”да кузатиб боринг\nЯнгиликлар » Ҳаёт тарзи » Офисга бормай шуғулланиш мумкин бўлган топ-касблар (фото)


КХДР парашютчиларининг янги хизмат кийими — Marvel фильмлари қаҳрамони либоси билан деярли бир хил. Бу Ким Чен Иннинг дизайнерлик танлови бўлиши мумкин - Daryo\n13:15, 18.10.2021 32750\nКХДРда 10 октябрь куни Меҳнат партияси ташкил қилинганига 76 йил тўлгани муносабати билан ташкил қилинган яна бир тантанали маросимдаги суратлар Ғарб ОАВни ўзига жалб этди. Суратларда Шимолий Корея раҳбари Ким Чен Ин Корея халқ армияси офицерлари ҳамда ҳарбий кийимда эмас балки Marvel ёки DC комиксларидаги каби суперқаҳрамонлар кийимини кийган киши билан бирга тургани акс этган. Ижтимоий тармоқларда айрим фойдаланувчилар бу нотаниш кишини «КХДР капитани» деб аташга ҳам улгурди, кимдир эса сурат «фейк» бўлиши мумкинлигини тахмин қила бошлади, сабаби ўзгача либос кийган ушбу одам расмий кийимда турган ҳарбийлар фонида жуда ғалати таассурот қолдирган. Meduza КХДРдаги ҳарбий парашютчиларнинг янги формаси баҳонасида мамлакатдаги ҳарбий мундирлар тарихи ва Ким Чен Ин бу борада олиб бораётган ўзига хос сиёсат ҳақида маълумотларни тақдим этди.\nКим Чен Ин ва ҳарбийлар Пхеньянда бўлиб ўтган қуроллар кўргазмасида. 2021 йил 12 октябрь\nБу «фейк» эмас\nБунга КХДР Меҳнат партиясининг расмий газетаси ҳисобланувчи «Нодон Синмун»нинг расмий сайтига кириб ишонч ҳосил қилиш мумкин. Ноодатий кийинган эркак Корея халқ армиясининг ҳарбий ҳаво кучларида хизмат қилувчи парашютчи аскар. Партия юбилейига бағишланган мақолада (ўзгача формадан фарқли равишда ушбу мақоланинг эълон қилинган санаси қалбакилаштирилган) «Нодон Синмун» таҳрирриятининг вакиллари, жумладан, тахминан шундай матнни ёзган: «Қувончли октябрь осмонидаги уфқ чизиғида Партиянинг қизил рамзи порлади, бу парашютчининг ўзига хос маҳорат намунаси».\nПарашютчи давлат пропагандасининг юқори баҳосини олгани туфайли КХДРнинг «олий раҳбари» билан бирга суратга тушиш шаклидаги юқори даражадаги мукофотга лойиқ кўрилган. Шимолий Кореяда бундай сурати бор одамлар расман оддий фуқародан ижтимоий иэрархиянинг юқори лавозимига муносиб амалдорига айланишга жуда яқин келади.\nПартия газетасига жуда маъқул келган ва улар роса мақтаган парашютчи осмонга олиб чиққан партия рамзи\nФото: КХДР марказий телевидениеси\nПарашютчилар Шимолий Корея телевидениесида илк бор бундай ноодатий либосда кўриниш бераётган йўқ. Масалан, сентябрда Марказий телевидение Ким Чен Иннинг парашютчилар билан сўрашаётгани ҳақидаги лавҳани эфирга берган.\nКХДР байроғи рангларидаги мазкур ҳарбий кийимнинг пайдо бўлиши Ким Чен Иннинг шахсий ташаббуси асосида амалга ошгани тахмин қилинмоқда.\nТарқалган маълумотларга кўра Шимолий Корея армиясида ҳарбийлар формасини ўзгартириш энг юқори даражадаги санкциялар асосида амалга ошади. Бу ҳақда КХДР ҳақидаги энг қизиқарли ҳужжатли фильмлардан бири ҳисобланган — «Қўмондон ота доим Халқ армияси жангчилари билан бирга туради» деб номланган асарда (айни вақтда фильм КХДРдаги барча интернет-платформаларидан ўчириб ташланган, бунга фильм орқали хориж разведкасига ахборотлар ошкор бўлиш хавфининг мавжудлиги сабаб бўлган) маълумотлар берилган. Фильмда 1980 йилларда мамлакат ҳозирги раҳбарининг отаси Ким Чен Ирнинг унга тақдим қилинган ҳарбий формалар шаклини кўриб чиқаётгани (баъзида олий раҳбар учун модель вазифасини бажарган эркак ушбу намуналарни кийиб «доҳий»га намойиш этган) тасвирланган. Ким Чен Ирнинг диди анча нозик бўлган — унга тақдим қилинган мундирлар намуналарининг катта қисми якунда тасдиқдан ўтмаган.\nШимолий Корея ҳарбийларининг униформасига қараб туриб ҳам мамлакатдаги ички ҳолатдан муайян чизгиларга эга бўлиш мумкин эди. Масалан, Ким Чен Иннинг бобоси Ким Ир Сен 1954 йилда Кремль етакчиси вафот этганидан кейингина худди Сталиндек маршаллар погони тақишни бошлаган. КХДР Собиқ Иттифоқ таъсир доирасидан чиққанидан сўнг, яъни 1957 йилда олий қўмондонлик таркибидаги погонлардан «советлар»га хос лангарли юлдузлар йўқолиб қолди. Мазкур юлдузлар 1950 йиллар бошида мамлакат олий ҳарбийлари учун мажбурий рамзлардан бири эди.\nГолливуд блокбастерларидаги қаҳрамонларни эслатувчи ушбу парашютчилар кийими КХДРда қандайдир ўзгаришлар бўлишини англатадими?\nКатта эҳтимол билан ундай эмас.\nАлбатта форманинг суперқаҳрамонларга хос дизайни 10 йил олдин Шимолий Кореяда янги етакчи пайдо бўлганидан кейин мамлакатда янги ислоҳотлар амалга оширилиши ҳақида умидлар учқунлай бошлаганини ёдга солади. Бироқ кейинги йиллардаги ҳаёт бу борада оптимизмга ўрин йўқлигини, Ким Чен Ин раҳбарлигининг биринчи йилларидаги ёрқин ҳаракатлар, етакчининг концертларда Микки-Маус либосини кийган актёрлар билан чиқиши техно услубидаги мусиқалар янграйдиган концертлар шунчаки қилинган завқланиш ишлари бўлиб қолиб кетди.\nАксинча Ким Чен Ин ҳарбийлар либосини ўзгартиришга қизиқиб, раҳбарлигининг бошланишидаги қайта ислоҳот ўтказиш фикридан чекинди, асосий эътиборни стратегик қуролларни янада ривожлантиришга, кейин эса очиқдан очиқ ўзи бир вақтлар илгари сурган ташаббусларига қарама-қарши йўналишлардаги ислоҳотларга ўтиб кетди. Ушбу ўзгаришларнинг айримлари фақат ҳарбийларни қайта кийинтиришдан иборат бўлмай амалий аҳамиятга ҳам эга эди — масалан, Жанубий Корея билан чегара ҳудудларидаги ҳарбий қисмларда камуфляж формасида хизматни ўташ бошланди. Бундай форманинг фақат жанубликларда борлиги шимолликларни ҳасадда ёндирар, рақиб томонни устунроқдек кўрсатар эди.\nМавзуга доир: Ким Чен Ин амалдорларни КХДР аҳолисининг яшаш шароитларини яхшилашга чақирди\nКим Чен Ин ва тантановор либоснинг турли шаклларида кийинган КХДРнинг энг юқори лавозимдаги офицерлари Меҳнат партиясининг 75 йиллиги муносабати билан ўтказилган парадда. 2020 йил 11 октябрь\nБироқ бу каби ишларнинг деярли ҳаммаси киши кўзи учун яъни мамлакат раҳбарини қувонтириш учун амалга оширилган. Ким Чен Ин бошқаруви даврида олий қўмондонлик таркибининг бир неча турдаги тантановор либослари пайдо бўлди. Ёш раҳбар ўзининг КХДР маршали погонида ҳам ўзгаришлар қилди. Унинг елкасидаги погон – отаси ҳамда бобосининг генералиссимус ҳарбий унвонидаги каби кўриниш олди. Ким Чен Ин учун отаси Ким Чен Ир билан мусобақалашиш ундан кейин нималарнидир исботлашга уриниш ҳаракати раҳбар фаолиятини характерлайди.\nКим Чен Ин Корея халқ армиясининг стратегик кучлари қўмондонлик пунктини кўздан кечирмоқда. 2017 йил 14 август\nКим Чен Ин ва ҳарбий аёллар. 2019 йил 25 ноябрь\nШунга қарамай Корея халқ армиясининг асосий либоси 1943 йилдаги Қизил армия қўшини ҳарбий формасининг бир шаклидек таассурот қолдиради. Совет Иттифоқи маъмурияти 1940 йилларда Шимолий Кореяда ҳарбийларнинг шундай формада юриши бўйича анъанани жорий этганди.\nШимолий Корея ҳарбийлари Ким Чен Инга бетонни бош билан синдириш маҳоратини намойиш қилди (видео)\nКим Чен Иннинг жамоатчиликдан сир сақлайдиган хоббиси ошкор бўлди\nКХДР ядро реакторини қайта ишга туширди. Бу ташқи сиёсатда Байденнинг шундоқ ҳам чигал ишини янада мураккаблаштириб юбориши мумкин\n08:31, 22.11.2021 153733\n09:40, 17.11.2021 89944\n18:05, 25.11.2021 84876\n14:26 Бугун 45\n13:58 Бугун 907\n13:45 Бугун 6604\n13:29 Бугун 2317\n09:06, 30.11.2021 102886\n18:20, 01.12.2021 99727\n07:05, 01.12.2021 89519\n09:50, 01.12.2021 76209


Ўзбекистонда COVID-19 бор йўқлигини аниқлайдиган тест ишлаб чиқилди — Review.uz\nИнновацион ривожланиш вазирлиги ҳузуридаги Илғор технологиялар марказида 100 минг дона тест тизимини ўз ичига олган навбатдаги партия тайёрланди.\nИнновацион ривожланиш вазирлиги ҳузуридаги Илғор технологиялар марказида 100 минг дона тест тизимини ўз ичига олган навбатдаги партия тайёрланди. Улардан 40 минг донаси Жиззах, Андижон ва Тошкент шаҳри санитария-эпидемиологик осойишталик агентлик лабораторияларига ҳамда Республика санитарияо-эпидемиологик осойишталик агентлигига топширилди. Қолган 60 мингтаси ҳам бошқа вилоятларга чиқарилади. Бу ҳақда вазирлик матбуот котиби Назокат Абдуқундузова хабар қилди.


ОДАМ ҚОНИ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 3 Сентября 2019 - www.SheJoT.CoM\nГлавная » 2019 » Сентябрь » 3 » ОДАМ ҚОНИ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n2. Фақат одам қонигина қизил рангда. Бошқа жониворлар қони эса турли рангларда бўлади. Масалан, ўргимчак қони мовий рангда. Денгиз қуртларининг айримлари сиёҳранг қон рангига эга.\n3. Юрак мушаги организмдаги энг кучли мушак ҳисобланиб, қонни 9 метр узоқликкача ота олади.\n4. Ҳар соатда одам организмидаги қон тўқималарининг 7 миллиардга яқини ўлим топиб, улар ўрнини янгиси эгаллайди. Қон тўқималарини илигимиз ва қора талоқ ишлаб чиқаради.\n5. Юрак бир марта урганда, аортага 130 миллилитр қон бориб етади.\n6. Қумурсқалар, жумладан, қўнғиз ва капалаклар қони ё умуман рангсиз, ёки оч сариқ рангда бўлади.\n7. Одам қонини миллиграммигача ичиб йўқ қилиш учун бир миллионтадан ортиқроқ пашша зарур бўлади.\n8. Қон одам организми бўйлаб турли тезликда ҳаракатланади. Масалан, артерияда унинг тезлиги соатига 1, 8 километрни ташкил этади.\n9. Айрим жониворлар қонидан ўзини ҳимоя қилишда унумли фойдаланади. Масалан, шохдор калтакесаклар кўзларининг бурчак қисмидан 5 метргача узоқликдаги кушандасига қон ота олади.\n10. Олимларнинг айтишича, кокоснинг ҳали пишмаган яшил тури таркиби қон плазмасида мавжуд барча моддаларга эга.\n11. Ёши улуғ одамнинг организмида 6 литргача қон бўлади.\n12. Ўтган асрнинг 90- йилларида «Қуръони Карим»нинг Саддам Ҳусайн қони билан битилган тури пайдо бўлган. Саддам Ҳусайн китоб тўлиқ ёзиб тугатилиши учун икки йил тинимсиз донорлик қилган экан.\n13. Агар организмдаги қоннинг чорак қисмини йўқотсак, ҳаётимиз жиддий хавф остида қолади.\n14. Даҳшатли фильмларда йиғлаганда кўзидан ёш ўрнига қон оқаётган одам образи яратилган. Аслида бу реал ҳаётда ҳам кузатилиши мумкин. Қачонки одам тиббиётда кам учрайдиган гемолакрия хасталигига чалинса, йиғлаганда кўзидан ёш ўрнига қон оқаркан.\n15. Японлар қон гуруҳи одам характеридан далолат беришини аниқлашган. Бунга кўра, биринчи гуруҳ қон эгалари қатъиятли, иккинчи гуруҳ қон эгалари индамас, учинчи қон гуруҳи эгалари ақлли, тўртинчи қон гуруҳи эгалари хотиржам, оғир-босиқ бўлади. Улар юқоридаги фактларга шу қадар қаттиқ ишонишадики, кимнидир ишга қабул қилаётганда, албатта қон гуруҳини текширувдан ўтказишади.\n16. Қон сақланадиган илк банк ўтган асрнинг 40- йилларида ташкил этилган.


Қабристон ерига тааллуқли масалалар (2)\nBy Зубайр Исмоил on 10/09/2019 МАҚОЛАЛАР ҚАБРИСТОНГА ОИД ҲУКМЛАР\n20 – Қабристонни номлаш\nҚабристонга ўша юрт номи ёки у жойлашган маҳалланинг номи берилиши жоиз. Ёки унга боғлиқ ҳодиса ё бирор муносабат сабабли номланиши ҳам мумкин, худди Бақеъ қабристони ўша ерда қадимда бўлган дарахтлар сабабли номлангани каби.\n«Шунингдек, қабристон гоҳида шаҳар дарвозаларидан бирининг номи билан аталиши ҳам мумкин. «Боби Аббос» ва «Боби Омир» номи билан танилган қабристонлар шулар жумласидан. Шунингдек, қабристон баъзан ўша ерга дафн этилган машҳур шахслардан бирортасининг номи билан ҳам танилади. Бу каби қабристонларга «Умму Салама» қабристонини мисол қилиш мумкин». Яна, «Уҳуд шаҳидлари» ва «Бадр шаҳидлари» (Аллоҳ барчаларидан рози бўлсин) қабристонлари ҳам шу жумладан. Фақат шарти, номлаш тўғри ва воқеъга мос бўлиши керак. Акс ҳолда, Ибн Жавзий Бағдоддаги «Шаҳидлар» қабристони ҳақида айтганидек ҳолат юзага келади: «…Қабристон шаҳидларга нисбат берилган бўлиб, у «Аҳмад» қабристони яқинида жойлашган. Бу қабристонни «Шаҳидлар» қабристони деб аташ омма орасида машҳур бўлса-да, уламолар наздида бундай номлаш саҳиҳ эмас».\n21 – Ер-жойларни мусулмонларга қабристон бўлиши учун вақф қилиш\nМусулмоннинг вафотидан кейин у учун садақайи жория бўладиган нарсалардан бири вақфдир. Вақфнинг энг буюкларидан бири эса, мусулмонлар қабристони учун вақф қилинган ердир. Бу иш, хоссатан, ерлар камайган, нарҳлар қимматлашган бу даврда яхшилик ва эҳсон амалларидан бўлади.\nАбу Ҳурайра разияллоҳу анҳудан ривоят қилинади, Расулуллоҳ саллаллоҳу алайҳи ва саллам айтдилар: «Инсон вафот этса, унинг амали узилади, аммо уч нарсада (тўхтамай етиб туради): садақаи жория, қолдирган манфаатли илми ва ҳаққига дуо қиладиган солиҳ фарзанд».\nШунга кўра, уламолар қабристон учун ерни вақф қилиш жоиз эканига иттифоқ қилдилар.\nИбн Қудома айтади: «Вақф саҳиҳ бўлиши учун фақатгина ўғли, қариндошлари ва муайян шахс каби маълум бўлган кишилар учун, ёки яхшилик мақсадида масжид ва кўприк қуриш, фиқҳ китоблари, илм, Қуръон, қабристон, ичимлик сувлар қилиш каби ишлар бўлиши керак».\nНававий айтади: «Агар ҳовлисини масжидга, ёки ерини қабристонга айлантирса, ёки мактаб-мадраса, ёки карвонсарой қурса, ҳар ким масжидда намоз ўқиши ва эътикоф ўтириши, қабристонга дафн этилиши, аҳлият шартига кўра, мадрасада қолиб яшаши, карвонсаройга тушиши мумкин бўлади. Бу (ҳукм)да вақф қилувчи ҳам, бошқалар ҳам тенг».\n«Ал-фатово ал-ҳиндийя»да келадики: «Маҳравайҳ номи билан танилган Ҳокимдан шундай дегани ривоят қилинади: “«Наводир»да Абу Ҳанифа раҳимаҳуллоҳ масжидни вақф қилишга рухсат берганидек, қабристон ва йўлни вақф қилишга ҳам ижозат берганини топдим”».\nАгарда ер қабристон учун вақф қилинса, кейин эгасига мулк бўлиб қайтмайди.\nИбн Нужайм айтади: «“Фатҳул-қодийр”да нақл қилинганидек ва Набий саллаллоҳу алайҳи ва салламнинг Умар разияллоҳу анҳуга айтган: «Унинг (яъни боғнинг) аслини садақа (вақф) қил. У сотиб ҳам, мерос қилиб ҳам олинмайди», деган сўзларига биноан ва фақиҳ уламоларнинг ижмосига кўра, вақф мулк қилиб олинмайди.\nЧунки у «лузумият» (ажралмаслик) қоидасига кўра вақф қилувчининг мулкидан чиқиб кетди».\n «Бақеъ» сўзи луғатда «турли хил тўнка ва илдизлар кўп бўлган ер» маъносини англатади (тарж.).\n Ибн Ҳажар. «Фатҳ ал-Борий», 1/162.\n Саид Абу Зайд. «Мақбарат ар-Рабз фи мадинати Қуртуба», 332-бет, 2007-йил.\n «Машяхат Ибн ал-Жавзий», 85-бет (15-шайх). Муҳаққиқ: Муҳаммад Маҳфуз. «Дор ал-ғарб ал-исломий» нашриёти, учинчи нашр, 2006-йил.\n Муслим ривояти, 14 ва 1631-ҳадислар.\n Нававий. «Равзат ат-толибин ва умдат ал-муфтийн», 4/395. Муҳаққиқлар: Одил Амад ва Али Иваз. «Ал-кутуб ал-илмийя» нашриёти, 1421-ҳ.й..\n «Ал-фатово ал-ҳиндийя», 2/468-499. Муаллиф: Шайх Низом ҳамда бир жамоат Ҳиндистон уламолари. «Дор содир» нашриёти, иккинчи нашр нусхаси, 1310-ҳ.й..\n Бухорий (2772) ва Муслим (1632) ривояти.\n Ибн Нужайм ал-Ҳанафий. «Ал-баҳр ар-роиқ», 5/342. Муҳаққиқ: Закариё Умайрот. «Ал-кутуб ал-илмийя» нашриёти, биринчи нашр, 1418-ҳ.й..\nAvvalgi maqolaТафсири муяссар: “Бақара” сураси, 102–110 оятлар\nKeyingi maqola Тўғриланиши лозим бўлган тушунчалар: «Ла илаҳа иллаллоҳ» тушунчаси (11)


Билим, малака ва тажриба етакчи фаолиятининг асосидир — Ishonch Gazetasi\nМамлакатимизда олиб борилаётган кенг қамровли ислоҳотлар фуқаролар ҳуқуқларини ҳимоя қилиш ва аҳоли даромадларини оширишга қаратилгани билан қувонарлидир. «Инсон манфаатлари — ҳамма нарсадан устун», «Халқ давлат идораларига эмас, давлат идоралари халқимизга хизмат қилиши керак» каби эзгу ғоялар юртимиз тараққиётининг асосини ташкил қилмокда.\nХусусан, 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини амалга ошириш юзасидан қабул қилинган Давлат дастурларида, муҳтарам Президентимизнинг Олий Мажлисга Мурожаатномасида белгиланган вазифалар фикримизнинг далилидир.\nЎзбекистон касаба уюшмалари Федерацияси томонидан Ҳаракатлар стратегияси ижросида фаол иштирок этиш мақсадида «Юрт тараққиёти йўлида бирлашайлик!» шиори остида ўтказилган Форумда «Ҳаракатлар стратегиясининг амалга оширилишига кўмаклашиш Дастури» қабул қилиниб, устувор йўналишлар бўйича аниқ тадбирлар белгилаб олинди.\nМуносиб меҳнат муҳити\nХодим ҳар томонлама, масалан, иш ҳақидан, меҳнат шароитидан, жамоада қарор топган муҳитдан хотиржам бўлса, астойдил ишлайди. Шу боис Кўмаклашиш дастурида Ҳаракатлар стратегиясининг устувор йўналишларидан бўлган иқтисодиётни ривожлантириш ва либераллаштириш ҳамда ижтимоий соҳани ривожлантириш бўйича қуйидаги тадбирларга алоҳида эътибор қаратилган:\n– иш ҳақининг номинал қиймати ва ходимлар даромадларини ошириш борасида жамоа шартномалари ва локал ҳужжатлар таъсирчанлигини ошириш;\n– корхоналарда жамоа шартномалари орқали ижтимоий шериклик асосида меҳнатга ҳақ тўлашнинг тариф-шартномавий тизимини такомиллаштириш ва меҳнатга ҳак тўлаш фондининг тариф қисмини ошириш;\n– корхоналарда меҳнатга ҳақ тўлаш ходимнинг малакаси, меҳнатининг мураккаблиги, ҳажми, сифати ва меҳнат шароитига мувофиқлигини таъминлаш;\n– ишчи кучини сақлаш, қайта тиклаш ва рағбатлантириш учун сарфланадиган харажатларни таҳлил қилган ҳолда унинг оптимал улушларини белгилаш.\nУшбу тадбирларнинг амалга оширилиши ҳар бир корхонадаги ижтимоий барқарорлик, иқтисодий тараққиёт ва фаровонлик омили бўлган – муносиб меҳнат муҳитини шакллантиришга хизмат қилиши табиий.\nШу ўринда таъкидлаш жоизки, муносиб меҳнат дейилганда, аввало, аниқ ва барқарор иш ўрни, муносиб иш ҳақи, хавфсиз меҳнат шароити, ижтимоий ҳимоя ва ижтимоий мулоқот тушунилади. Бундай муҳит учун зарур бўлган мажбурий шартлардан бири — меҳнат муносабатларининг ҳуқуқий жиҳатдан тартибга солинишидир. Ўз навбатида, самарали йўлга қўйилган ижтимоий мулоқот ва ижтимоий шерикликсиз мазкур масалаларни ҳал қилиш мумкин эмаслиги — касаба уюшмалари учун аксиома. Шу боис демократик ислоҳотларни янада чуқурлаштириш, иқтисодиётни эркинлаштириш ва ишлаб чиқаришни модернизациялаш, бозор иқтисодиётига хос ижтимоий меҳнат муносабатларини шакллантириш жараёнининг ҳозирги босқичида ҳар бир корхонанинг тараққиёти ва ходимлар фаровонлиги — иш берувчи билан ходимларнинг вакиллик органи ўртасидаги ўзаро ижтимоий шериклик қай даражада йўлга қўйилганлигига боғлиқ.\nХодимлар даромадини ошириш — асосий мақсад\nИнсонлар кўп нарсага чидаши мумкин, аммо адолатсизликка эмас. Мисол учун, ходим ўз меҳнатига яраша муносиб маош олаётганини, муносиб шароит яратилганини ҳис этса, бу ҳол унинг кайфиятига ҳам, фаоллигига ҳам ижобий таъсир кўрсатиши, шубҳасиз. Шу сабабли ҳам меҳнат шартлари ичида муносиб иш ўринларини тавсифловчи ўта муҳим кўрсаткичлардан бири, бу иш ҳақи бўлиб, касаба уюшмаларининг мақсадларидан бири ҳам — ходимлар даромадини оширишдир. Маълумки, иш ҳақининг бозор иқтисодиётидаги асосий функциялари — ходим сарфлаган кучни қайта тиклаш ва уни рағбатлантиришдан иборат. Шуни инобатга олган ҳолда меҳнатга ҳақ тўлашнинг тариф тизимини такомиллаштириш — яъни, меҳнатнинг асосланган дифференциациясини (табақалашувини) тўла таъминловчи тизимни яратиш ва иш ҳақини тариф — шартномавий асосда тартибга солиш ва мувофиқлаштириб бориш иш берувчи ва касаба уюшмаларининг асосий вазифаларидан ҳисобланади. Меҳнатга ҳақ тўлаш ходимнинг малакаси, меҳнатининг мураккаблиги, ҳажми, сифати ва мавжуд шароитга мувофиқ ҳолда амалга оширилишига эришиш ҳам ходим даромадини оширишнинг асосий омилларидандир. Хўш, бунга қандай эришиш мумкин?\nВазирлар Маҳкамасининг 2012 йил 11 январдаги 6-сонли қарори билан меҳнатга ҳақ тўлаш бўйича тариф сеткасидаги тариф ставкалари (лавозим маошлари)ни энг кам иш ҳақи миқдоридан келиб чиққан ҳолда аниқлаш тартиби сақлаб қолинган ҳамда хўжалик ҳисобидаги корхоналарга фаолиятининг якуний натижалари ва молиявий имкониятдан келиб чиққан ҳолда тариф коэффициентларини ошириш ҳуқуқи берилган. Аксарият корхона ва ташкилотларда оддий ишчи ва хизматчиларга меҳнатга ҳақ тўлаш бўйича амалдаги 22 разрядли тариф сеткасининг биринчидан еттинчи разрядигача бўлган тариф ставкалари ва лавозим маошлари бўйича ҳақ тўланади. Лекин, ишчилар бажараётган ишнинг мураккаблиги, ҳажми, сифати, меҳнат шароити, хизмат вазифалари ва масъулиятини инобатга олсак, улар меҳнатини фақат олтита разряд доирасида қамраб олиш мушкул.\nШунинг учун ҳам бу борада тариф сеткасининг ўртача тариф разряди, ўртача тариф коэффициентлари ва юқорида қайд этилган ҳукумат қарорида белгиланган ҳуқуқдан фойдаланган ҳолда тариф сеткасини табақалаштириш ва оширилган тариф коэффициентларини белгилаш мақсадга мувофиқдир. Шунга кўра, ишчилар гуруҳи ва бажариладиган ишнинг ўртача малака даражасини аниқлаш, ходимлар малакасини ошириш чораларини белгилаш мумкин.\nЕтакчи учун эслатма\nХодимларни муносиб ҳимоялаш, уларга етарли шароитлар яратиш, бу борада иш берувчи билан очиқ ва фаол ҳамкорлик олиб бориш учун касаба уюшма етакчилари ҳар томонлама чуқур билимга эга бўлиши лозим. Кўмаклашиш дастурида белгиланган вазифаларни ҳал қилишда ҳам касаба уюшма етакчи ва фаолларидан иш берувчи ва унинг вакиллари билан меҳнат соҳасида ижтимоий шерикликни амалда таъминлаш ва бу борадаги қонунчилик, меҳнат муносабатларига оид халқаро нормаларни билиши талаб этилади.\n«Базис» ва «устқурма»\nБу борада, айниқса, ҳуқуқ, иқтисодиёт, молия ва меҳнат соҳасидаги билим ҳамда тушунчалар алоҳида эътиборга молик. Иқтисодиёт назариясидаги «базис» ва «устқурма» каби тушунчалар моҳиятидан келиб чиққан ҳолда фикрлайдиган бўлсак, билим — етакчи фаолиятининг асоси бўлса, малака ва тажрибани устқурма сифатида тушунишимиз мумкин.\nБилимли бўлиш, билимга чорлаш, унга интилиш инсоният тараққиётининг пойдевори бўлиб хизмат қилган. Зеро, хитой донишмандлигида: «Ҳақиқий илм — нимани билсанг, шуни билишлигингни билиш, нимани билмасанг, шуни билмаслигингни билишдир», дея бежиз айтилмаган.\nҲар бир жамоа катта ишонч ва умид билан касаба уюшма етакчисини сайлайди. Етакчидан эса ишончни оқлаши учун жамоа ва корхона ҳаётига дахлдорлик ҳисси билан яшаш талаб этилади.\nНефт-газ ва геология ходимлари\nOf Creating an Article several Strategies\nLearning to make Money Coming from Matched Wagering\nАБДУЛЛА ҚОДИРИЙ нега қатағон қилинган?


Зеленский 10 апрель куни Туркияга учади. У Эрдўғандан нима хоҳлаяпти? | Qalampir.uz\nЗеленский 10 апрель куни Туркияга учади. У Эрдўғандан нима хоҳлаяпти?\nОлам\t09 Апрель 20:41 6047\nБугун, 9 апрель куни Украина Президенти Владимир Зеленскийнинг Туркияга сафари тўғрисида хабарлар пайдо бўлди. Орадан ҳеч қанча вақт ўтар-ўтмас Туркия Президенти Администрацияси ушбу хабарларни тасдиқлади.\n“Икки мамлакат Президентлари Ражаб Тойиб Эрдўған ва Владимир Зеленский раислигида Туркия-Украина олий даражадаги ҳамкорлик кенгашининг тўққизинчи йиғилиши 10 апрель куни Истанбулда бўлиб ўтади”, дейилади Туркия Президенти Администрацияси баёнотида.\nСўнгги пайтларда Донбассда ҳарбий ҳаракатлар ҳамда Украинанинг НАТОга кириш учун уринишлари кучайган даврда Зеленскийнинг Туркия томон парвозидан қандай мақсад кўзланган?\nҲарбий-сиёсий эксперт Виктор Мураховскийга кўра, Зеленскийнинг Туркияга сафаридан мақсад – Киев учун “Bayraktar” ва “Akinci” учувчисиз ҳарбий ҳаво аппаратларини сотиб олишга уриниш бўлиши мумкин.\n“Одатга кўра, ҳозир Туркияга нима мақсадда учишмоқда? Украина томони, албатта, жанговар самарадорлигини ошириш ва “Россия тажовузи”га қарши туриш учун учувчисиз самолётларга муҳтож”, дейди Виктор Мураховский.\nМаълумот ўрнида, “Bayraktar” учувчисиз ҳарбий аппарати анъанавий қирувчи самолётларга нисбатан бир қанча устунликка эга. Хусусан, юқори ҳаракатчанлик: ҳавога кўтарилиш ва қўниш учун кенг майдон талаб этилмайди. Аппарат кичик ва енгил бўлгани учун кам ёқилғи ва техник таъминот талаб этилади, қурилмадан ноқулай об-ҳаво шароити ва фавқулодда вазиятларда ҳам фойдаланиш мумкин, ундан фойдаланишда юқори малакали учувчи кадрлар талаб қилинмайди.\nУшбу қурилма Туркиянинг “Baykar Makina” компанияси томонидан 2014 йилдан бери ишлаб чиқарилади. Дунё бўйлаб 100 га яқин шундай қурилма мавжуд бўлиб, улар Туркия, Қатар, Озарбайжон ва Украинанинг Ҳарбий Ҳаво кучлари томонидан эксплуатация қилинади. “Bayraktar” учувчисиз аппаратининг бир комплекти нархи тахминан 70 миллион АҚШ доллари туради.\nЭслатиб ўтамиз, Украина Президенти кеча, 8 апрель куни ишчи сафари билан Донбассда бўлиб қайтди. Россия билан чегара ҳудудда жойлашган ушбу минтақада 2014 йилдан бери турли даражадаги ҳарбий ҳаракатлар бормоқда.\n26 Ноябрь 13:02 41642\n26 Ноябрь 11:11 32622\n25 Ноябрь 20:25 29570\n24 Ноябрь 10:03 29347\n25 Ноябрь 08:20 29150


ОГОХЛИК ФАРОВОН ҲАЁТ ГАРОВИ — Zamaxshariy.uz\nОГОХЛИК ФАРОВОН ҲАЁТ ГАРОВИ\n27 июня, 2018 admin Без рубрики\nИслом эзгулик ва маърифатпарварлик динидир. Аллоҳ таолога шукрлар айтамизки, юртимиз мусулмонлари уламоларимизнинг ўгитлари, амри маъруф (яхшиликка буюриш), наҳий мункар (ёмонликдан қайтариш)лари ҳамда диний-маърифий асарлари орқали кундан-кунга ўз имон-ихлосларини зиёда этиб бормокдалар. Аммо бугунги кунда турли ғаразли мақсадларни кўзлаб, муқаддас динимизга янги, бегона тушунчаларни киритиш орқали, одамларни тўғри йўлдан адаштиришга уринаётган жамоаларнинг фаолияти ҳам афсуски кузатилмокда.\nПайғамбаримиз Муҳаммад (с.a.в.) ҳаётлик вақтларида воқе бўлмаган, аммо келажак асрларда вужудга келиши мумкин бўлган, миллатлар бирлиги хамда осойишталигига таҳдид солувчи фитна-фасод, бузғунчиликлар хақида хабар бериб, огох этган эдилар, жумладан:\n“Умматимдан қайси бири умматимга қарши чиқса, унинг яхши ва ёмонини фарқига бормаса, мўъминига зиён тегишидан ўзини тиймаса, берган ваьдасига вафо қилмаса, у менинг умматим эмас!”, дедилар.\nБугун уларнинг урушлари сабабли қанчадан-қанча болалар етим қоляпти, қанчаси қурбон бўляпти. Жиноятчиларни бу норасидаларнинг уволи тутмайдими? Уларнинг дарё-дарё қонлари, кўз ёшлари, жангариларнинг икки дунёсини куйдириб юбормайдими?!\nЖобир (розияллоҳу анҳу) дан ривоят қилинади. Расулуллоҳ (соллаллоҳу алайҳи васаллам): “Зулмдан қўрқинглар. Чунки зулм қиёмат кунида зулматдир”, дедилар. (Имом Муслим).\nҚуръони Каримда: “Кимда ким қасддан бир мўминни ўлдирса, унинг жазоси жаҳаннамда абадий қолишдир, яна унга Аллоҳ ғазаб қилгай, лаънатлагай ва унга жаҳаннам азобини тайёрлаб қўйгай” (Нисо, 93), дейилган. Пайғамбар (алайҳиссалом); “Бир мусулмоннинг ўлдирилиши, Аллоҳнинг ҳузурида дунёнинг тугашидан ҳам оғирроқдир”, деганлар. Шунинг учун биз мусулмонлар бундай бузғунчи оқимларнинг пуч ғояларига учмайлик.\nФарзандларимизни уларнинг домига тушиб қолишидан сақлайлик. Аҳиллик, иттифоқлик бор жойда баракот бўлади.\nБир нарсани алоҳида таъкидлаб ўтиш лозим, адашиб экстремистик гурухларга қўшилиб кетаётганлар бир умр манашу юртда униб ўсиб, беминнат таълим тарбиясидан фойдаланиб катта бўлишмадими. Шу ўринда катта бойлик хавасида, ўзга юртларга кетаётганларга мурожаат қиламизки-сиз бораётган ерда сизни оғир меҳнат, жуда катта маънавий таҳдид, вақтни бехудага ўтказиш ва фарзандларингизни айни тарбиялаш вақти келганда бетарбия қолдириш кутиб турганлигини унитманг. Юртдошларимизни бундай бузғунчи оқимларнинг қилмишларидан Аллоҳ ўзи асрасин, юртимиз тинчлиги ва фаровонлигини бардавом қилсин.\nPrevious Post:МАЪНАВИЙ ТАХДИДЛАР ТАЪСИРИ


2016 йилгача Ўзбекистон Россияга мева-сабзавот етказиб бериш ҳажмини икки бараварга ошириши мумкин - Anhor\nAnhor Все посты 2016 йилгача Ўзбекистон Россияга мева-сабзавот етказиб бериш ҳажмини икки бараварга ошириши мумкин\n2016 йил охиригача Ўзбекистон Россияга мева-сабзавот экспортини 500 минг тоннагача ошириши мумкин, дея хабар беради республика қишлоқ ва сув хўжалиги вазирлигининг вакили Олимбой Ортиқов.\nЎзбекистондан Россияга қилинадиган мева-сабзавот маҳсулотларининг экспорти ўтган йили 200 минг тоннани (300 млн доллар) ташкил этган бўлса, бу йил ушбу кўрсаткич яна 50-70 тоннага кўпайиши (400 млн доллардан зиёд) мумкин, дейди у. Унинг сўзларига кўра, Россияга мева-сабзавот етказиб бериш ишларининг ҳажми Ўзбекистондаги ушбу маҳсулот экспорти ҳажмининг қарийб 80%ни ташкил этади.\n«Ўтган йилнинг ўзидаёқ Россияга ушбу маҳсулотни экспорт қилиш ҳажми бўйича мамлакатимиз Польша, Испания, Аргентина, Марокаш ва Италия каби йирик етказиб берувчиларни ортда қолдирди», – дея қайд этади вазирлик вакили.\nОртиқов мева-сабзавот маҳсулотларини етказиб бериш ҳажмини оширишни секинлаштираётган омиллар сифатида Ўзбекистондаги ихтисослашган итранспорт воситаларининг техник ҳолатини ҳамда Россия божхонасидан ўтишда карантин чораларининг қаттиқлигини кўрсатиб ўтди.\nЧоршанба куни Россия президенти йил давомида РФга қарши санкцияларни жорий этган мамлакатлардан қишлоқ хўжалик маҳсулотларининг айрим турларини, хомашё ва маҳсулотларни олиб киришни тақиқлади. Ҳукуматга чекловлар остига тушувчи маҳсулотларнинг конкрет рўйхатини тузиш топширилди, деб ёзади “Новый век” нашри.\nҚайд этиб ўтамиз, 2013 йил якунлари бўйича Ўзбекистонда мева-сабзавот маҳсулотларини ишлаб чиқариш ҳажми 8,4% га – 10,6 млн тоннагача, полиз экинлари – 1,57 млн тоннагача (+10,3%), узум – 1,3 млн тоннагача (+9,2%) кўпайди. Бунда турлиҳисоб-китобларга кўра, ушбу ҳажмнинг фақат 500-700 минг тоннаси ҳар йили МДҲ давлатларига, асосан Россия ва Қозоғистонга экспорт қилинади.


Фарғонанинг Қоражийда қишлоғида уч минг кишига икки минг велосипед тўғри келади\n12:45 / 17.09.2015\nФарғона вилояти Қўштепа тумани Қоражийда қишлоғининг уч минг фуқаросидан икки минг нафари — велосипед ҳайдовчилари ҳисобланади.\nМазкур қишлоқда вилоятдаги илк велоҳаваскорлар клуби ташкил этилган. Клуб аъзолари — 10 ёшдан 80 ёшгача бўлган кишилардир. Уларга Ўзбекистон халқ таълими аълочиси Т.Абдураимов — Фарғона водийси бўйича веломарафон ғолиби етакчилик қилади.\nҚишлоқда 30 нафардан зиёд Ўзбекистон спорт усталари ва усталикка номзодлар истиқомат қилади. “Правда Восток” нашрининг хабар беришича, бу ерда мустақилликнинг 24 йиллиги муносабати билан велосипедларга техник хизмат кўрсатиш маркази очилди.\nАввалроқ мазкур вилоятнинг 65 ёшли вакили Акрам Маъруфжонов (суратда) 2018 йили Россияда ўтказилувчи футбол бўйича жаҳон чемпионатига велосипедда боришга қарор қилгани тўғрисида хабар қилинган эди. Бунга қадар у 1995 йили велосипедда Макка шаҳрига (Саудия Арабистони) ҳаж амалини бажариш учун борган эди. 2006 йил ёзида Маъруфжонов Германияга қадар велосипедда бориб, немис терма жамоаси ва Мюнхеннинг “Бавария” жамоаси дарвозабони Оливер Кан билан учрашиб, унга эсдалик совғаларини тақдим этган.


Турон. Туркистон. Ватан. Кўз ўнгимизда туркийларнинг қадимиятдан Она Ери, Турк дунёсининг тарихий Ватани – салобатли жуғрофий ҳудуд намоён бўлади. Туркистон ғояси халқларимизнинг азалий муқаддас орзуси, миллий мафкурасидир.\nБоймирза ҲАЙИТ, шоир.\nБизнинг авлод шўро тизими даврида туғилиб, вояга етди. Шу давр мафкурасига кўра, мактабда пионер, комсомол сафига кирдик. Дунёдаги энг буюк мамлакат фарзанди эканлигимиздан фахрланиб юрдик.\nДадамиздан эрта айрилганимиз сабабли Бобур Мирзонинг ўз фарзанди – аржуманди Ҳумоюнга нисбатан кўрсатган чексиз меҳрини эслаб қўяман. Ота меҳрининг ўлчови ва чегараси йўқлигини дилдан ҳис қиламан. Ота авлодимиз тарихидан бехабар қолганимдан куйинаман.\nОзгина улғайиб, эл таний бошлаганимда қулоғимга туркий атамалар чалиниб қолса, туркий халқлар тарихидан гап очилса, диққат билан қулоқ солардим, Туркистон шаҳри, Хожа Аҳмад Яссавий мақбараси кўз олдимга келиб, кўксимда қандайдир энтикиш пайдо бўларди. Туркистон тарихини мен барча туркий халқларнинг ота тарихига менгзайман. Шунинг учун вояга етгач, туркий халқлар тарихини чуқур ўрганишга жазм қилдим, илмий кутубхоналарга бориб, турли адабиётларни ўргандим.\nШунга амин бўлдимки, халқнинг давлатчилик тараққиёти, маънавий ва маданий қадриятлари қанчалик қадимий бўлса, унинг ахлоқи, урф-одатлари илдизи ҳам шунчалик чуқур бўларкан. Чунки ҳар қандай давлатчилик асослари ва қонунчилик тизими, буюк маънавият ва маданият, ҳар қандай ахлоқ, анъаналар жамият тараққиёти, ҳаётий тажрибалари асосида юзага келади ва энг мақбуллари авлоддан-авлодга ибрат сифатида қолдирилади.\nТадқиқотчиларнинг фикрига кўра «Авесто» Ўрта Осиёда, аниқроғи, Хоразмда милоддан аввалги 1-минг йилликнинг 1-ярмида вужудга келган. «Авесто»да келтирилган географик маълумотлар ҳам буни тасдиқлайди. У узоқ вақт мобайнида шаклланган. Китобда келтирилган маълумотларнинг энг қадимийлари милоддан аввалги 2-минг йиллик охири – 1-минг йиллик бошига оид бўлиб, оғзаки тарзда авлоддан-авлодга ўтиб келган. Кейинги асрларда «Авесто» таркибига турли диний урф-одатлар баёни, ахлоқий, ҳуқуқий қонун-қоидалар ва ҳоказолар қўшилиб борган.\nТарих фанлари доктори профессор Гога Ҳидоятовнинг “Турк цивилизацияси” китобида бу ҳақда аниқ маълумотлар берилган. Шуни ҳам таъкидлаш жоизки, ўзбеклар «Турк Дарахти»нинг катта бир шохи эканлигини ўтган аср 20-йилларнинг бошларида жадидлар айтган, шу боис Абдулҳамид Сулаймон Чўлпон, Маҳмудхўжа Беҳбудий, Мунаввар Қори, Мустафо Чўқай, Абдурауф Фитратлар рус мустамлакачилари томонидан “пантуркистлар”, дея аталиб, шунга яраша жазо олган эдилар.\nОлтин Ўрда, Дашти-Қипчоқ Туркистон ўлкаси умуминсоният тараққиётининг йирик ўчоқларидан бири бўлганини исботлайди.\nБинобарин, Туркистон тарихининг «қаймоғи» ҳисобланган кушонлар, турк ҳоқонлиги, сомонийлар, қорахонийлар, Хоразмшоҳлар, Темур ва темурийлар давлатлари ҳақида бирорта йирик асарлар яратилмаганини таассуф билан таъкидлаш зарур.\nҲозирда мустақилликка эришган Қозоғистоннинг халқаро алоқалари изчиллик билан ривожланмоқда. Шундай вазиятда уларнинг тарихий илдизларини билиш фойдадан холи эмас. Ўтмишда ҳам, ҳозирги замонда ҳам халқаро алоқалар ҳар бир мамлакат тарихининг таркибий қисми ҳисобланиб, уларсиз тарих ҳақида тўла тасаввур ҳосил қилиб бўлмаган. Хусусан, Қозоғистоннинг Россия, Хитой, Эрон, Туркия, Ҳиндистон ва Араб мамлакатлари билан кўп асрлик сиёсий, иқтисодий ва маданий алоқалари тарихини чуқур ўрганиб, йирик асарлар нашр этиш зарур, деб ҳисоблайман.\nЖанубий Қозоғистон вилоят марказининг қадимий ва бой тарихга эга Туркистон шаҳрига кўчирилишини ўз вақтида амалга оширилган оламшумул воқеа деб баҳолайман. Элбоши таъкидлаганидай, бу минтақани иқтисодий-ижтимоий жиҳатдан юксалтирибгина қолмасдан, тарихий обидаларга бой шаҳар салоҳиятидан унумли фойдаланиш ва унинг имкониятларини кенгайтиришга кенг йўл очади.\nВилоят ҳокими Ж. Туймебаевнинг «Асосий мақсад – Туркистонни Шарқнинг тараққий этган шаҳарлари – Самарқанд, Бухоро, Хива сингари сайёҳларни энг кўп жалб қиладиган масканлардан бирига айлантиришдир», деган сўзларида ҳам чуқур маъно бор. Зеро, азалдан Қозоқ хонлиги маркази, бутун туркий оламнинг маънавий ўрдаси, маданий пойтахти бўлган қутлуғ маконнинг вилоят марказига айланишидан барча қозоғистонликлар манфаатдор. Давлатимиз раҳбарининг юртимиз мустақилликка эришган даврдан бошлаб Туркистоннинг нуфузини оширишга алоҳида эътибор қаратаётгани ҳам бежиз эмас.\nМухтасар қилиб айтганда, 1500 йилдан зиёд тарихга эга Туркистоннинг янада гуллаб-яшнашига хизмат қиладиган қарорни халқимиз қанчалик қувонч билан қарши олган бўлса, бу хабар ер юзидаги барча туркий халқларни ҳам хушнуд этиши шубҳасиз.\nОтабой РАҲИМҒОЗИЕВ., 2018-07-17, 10:50 200


Россия: назорат остидаги сайловлар\nРоссиянинг шарқий минтақаларида овоз бериш жараёни аллақачон ниҳоясига етди.\nБугун Россияда биринчи маротаба 6 йиллик муддатга президент сайловлари бўлиб ўтмоқда. Бу куни, Россия Марказий сайлом комиссияси маълумотига кўра, 100 миллионга яқин россиялик овоз бериши кутилаяпти.\n2012 йилги президент сайловлари олдингиларга қараганда бир қатор жиддий фарқларга эга. Жумладан, Россиянинг турли минтақаларида мавжуд 95 мингдан зиёд сайлов участкаларининг барчасида иккитадан веб-камера ўрнатилган. Битта камера сайлов комиссияси иш жараёнини кўрсатиб турса, иккинчиси сайлов қутилари тепасига ўрнатилган бўлиб, бу тасвирлар бевосита интернетга узатилмоқда.\n"Вебвыборы-2012" сайтида Россиянинг барча минтақаларида бўлаётган сайловни Москва вақти билан соат 14:00 га қадар 2 миллиондан ортиқ одам кузатгани айтилмоқда.\nШунингдек, овоз бериш чоғида содир этилган ҳар қандай қонунбузарлик ва шикоятларни қабул қилувчи интерактив “Қонунбузарликлар харитаси” лойиҳаси фаол ишламоқда. Истаган шахс бепул телефон рақамлари ёки интернет алоқа воситалари ёрдамида ўзи гувоҳ бўлган қонунбузарликлар ҳақида хабар қилиши мумкин. “Фуқаролик лойиҳаси” номини олган бу интерактив қабул маркази Газета.ру ва “Голос” ноҳукумат ташкилоти ёрдамида иш олиб бормоқда.\nЎтган йилнинг 4 декабридаги парламент сайловларида ўзининг танқидий чиқишлари билан расмийлар ғазабини қўзғатган “Голос” ташкилоти қаттиқ босим остида қолган: “Голос” сайлов қонунчилигини бузаётганлик айби билан 1000 долларлик жаримага тортилган, унинг раҳбари Лилия Шабанова Шереметьево аэропортида ушлаб қолинган ва ноутбуки мусодара қилинган.\nАснода Россияда барча сайлов участкаларидаги вазиятни сайловда иштирок этаётган президентликка номзодларнинг расмий вакиллари кузатиб бораяпти. Мухолифатчилар асосий қонунбузарликлар кузатувчилар билан таъминланмаган минтақаларда бўлиши мумкинлигини назардан соқит қилмаяпти.\nКузатувчилар ва ҳуқуқ фаоллари декабр ойида ўтган парламент сайловларида бўлгани каби айрим жойларда қонунбузарликларга йўл қўйилаётгани, шу жумладан, одамлар оммавий равишда сайлов участкаларига автобусларда ташилаётгани, бир гуруҳ кишиларнинг бир неча бор овоз бераётгани (“карусель”) ҳақида хабар қилмоқдалар.\nШунингдек, олдингига нисбатан бириктирув гувоҳномалари билан бошқа участкаларга бириктирилган шахсларнинг бир неча маротаба овоз бераётгани каби ҳолатлар кўплиги кўзга ташланмоқда.\nОзодлик мухбирига Москвадаги бир нечта сайлов участкасида фото ва видеотасвирга олишга, Фуқаролик Кодекси қонунларига хилоф равишда, рухсат берилмади.\nШунга қарамасдан, айрим мустақил кузатувчилар бу галги сайловларда камералар назорати ва кузатувчиларнинг кўплиги боис қонунбузарликлар сони нисбатан камлигини кўриш мумкинлигини таъкидламоқда.\nРоссия Ички ишлар вазирлиги маълумотига кўра, сайлов жараёнини 400 мингга яқин полициячи ва кўнгилли назорат қилиб турибди.\nРоссия президенти лавозимига амалдаги Бош вазир Владимир Путин, "Справедливая Россия" етакчиси Сергей Миронов, Коммунистик партия раҳбари Геннадий Зюганов, Либерал-демократлар лидери Владимир Жириновский ёки миллиардер Михаил Прохоровлар даъвогарлик қилмоқда.\nБиринчи турда ғолибликни қўлга киритиш учун номзодлардан бири сайловчиларнинг 50 фоиздан ортиқ овозини қозониши керак бўлади.


«Меҳнат патенти тўловини вақтинча кечиктириш бўйича Россия ҳукуматига нота юборилган» — ТИВ\n12:40 / 07.04.2020\nТашқи ишлар вазирлиги Россияда меҳнат фаолиятини амалга ошираётган Ўзбекистон фуқароларига кўрсатиладиган ёрдам ҳақида маълумот берди.\nВазирлик матбуот котиби Авазбек Ҳожиметовнинг айтишича, карантин даврида меҳнат патенти тўловини вақтинча кечиктириш бўйича Россия Федерацияси ҳукуматига нота юборилган.\n«Россияда коронавирус инфекцияси кенг тарқалишининг олдини олиш мақсадида 30 апрелгача барча ташкилотларнинг фаолияти тўхтатилди. Натижада Россиядаги ҳамюртларимиз вақтинча ишсиз қолмоқда ва бу ҳолат уларнинг даромадларига ҳам ўз таъсирини кўрсатяпти.\nШу сабабли Ташқи ишлар вазирлиги Россия томонига меҳнат патенти бўйича тўловлар муҳлатини ишланмайдиган давр тугаб, меҳнат бозори тиклангунича кечиктириш, шу вақт мобайнида меҳнат муҳожирларини маъмурий жавобгарликка тортмасликни сўраб расмий нота юборди.\nҲозирги пайтда мазкур масала Россия Федерациясининг ваколатли органлари томонидан кўриб чиқилмоқда», дея Авазбек Ҳожиметовнинг сўзларини келтирмоқда Kun.uz мухбири.\nШунингдек, вазирлик вакили Ўзбекистонга қайтиш мақсадида Новосибирск аэропортида тўпланган ўзбекистонликларнинг ҳайдаб чиқарилиши ҳолати бўйича изоҳ берди.\n«Ўзбекистоннинг Новосибирск шаҳридаги Бош консулхонаси ёрдами билан 2020 йил 22 март куни «Толмачево» аэропортида бўлган Ўзбекистоннинг 253 нафар фуқаросининг барчаси чартер рейс билан қайтарилган эди.\nРеспублика махсус комиссиясининг 30 мартдан 20 апрелга қадар мамлакатимиздаги барча аэропортларни вақтинча ёпиш ва авиарейсларни тўхтатиш тўғрисидаги қарори қабул қилинганига қарамай, Ўзбекистон фуқароларининг Новосибирск аэропортига келиши давом этмоқда.\n2020 йил 2 апрелда «Толмачево» аэропорти раҳбарияти томонидан ички рейслар учун электрон чиптага эга бўлган йўловчилардан бошқа шахсларнинг аэропортга киришини чеклаш тўғрисида қарор қабул қилинди. Шу куннинг ўзида Бош консулхона вакиллари аэропортга келиб, барча 87 нафар ўзбекистонликни ҳостелга жойлаштирган. Вазият назоратга олинган, дипломатларимиз уларнинг ҳолидан хабар олиб турибди», деди Авазбек Ҳожиметов АОКАда ўтказилган брифингда.\n#Ташқи ишлар вазирлиги\n22:14 / 06.08.2020\nТашқи ишлар вазирлигининг меҳнат миграцияси муаммоларини ҳал қилишдаги ишлари етарли самара бермаяпти – Сенат\n18:21 / 06.07.2020\nОзарбойжон ташқи ишлар вазирлигининг уч нафар амалдори ҳибсга олинди\n21:15 / 05.07.2020\nЎзбекистон элчихонаси Россия–Қозоғистон чегарасидан ўтказиб қўйишни ваъда қилаётган шахсларга ишонмасликни сўради\n08:03 / 24.06.2020\nТИВ коронавирус билан касалланиш ҳолатлари камайган давлатларга мунтазам рейсларни қайта тиклаш устида иш олиб бормоқда


Навоий ғазаллари / Теглар бўйича қидирув / Fikr.uz\nБор эди инсон гули мақсуд анга (давоми)\nИлм-фан 28 май 2014, 11:34\nБошқа бир ўринда эса, ҳалол меҳнат билан топилган қатиқсиз умочни (сувда пишириб олинадиган хамир овқат) кулочга, яъни шарбат, бодом, қаймоқ солиб пиширилган кулчага қарши қўяди. Ўз меҳнати билан топилган умочда кўнгил тинчлиги, осойишталик бор. Биров берган кулочнинг миннати, безовталиги кўпроқ:\nТинч кўнгул бирла қатиқсиз умоч\nКомил инсонга хос яна бир сифат-ростлик, тўғрилик. Бу тушунча Навоийнинг кўп асарларида изоҳланади. Шоирнинг бу борадаги хулосаси қуйидагича:\nБор эди инсон гули мақсуд анга\nИлм-фан 28 май 2014, 11:33\nНавоий “Хамса”сида қайд этилган мавзулар кўлами ниҳоятда кенг. Ҳаёт ҳодисотлари, инсон турмуши, ички кечинмалари билан боғлиқ барча жиҳатлар қаламга олинган. Шоир ўқувчи эътиборини энг муҳим тушунчаларга қаратади. Уларнинг ҳар бирига алоҳида урғу беради: кўнгул, иймон, ислом, карам (саховат), адаб, қаноат, вафо, ишқ, ростлик, илм, дунё (афлок) кабилар теран шарҳланади. Асарда инсон, инсонийлик белгилари, “одамийлар одамийси”, яъни бугуннинг тили билан айтганда, комил шахс ҳақида кўпгина фикрлар учрайди. Навоий инсонни улуғлайди. Унинг кўнгли муқаддас эканлигини такрор-такрор таъкидлайди. Айни пайтда ҳар бир киши эзгу ном қолдириши, умрини яхшиликлар қилиш билан кечириши муҳимлигини уқтиради.


Киракаш Жаҳонгирни 31 000 000 сўмни еб кетди, деб судлашаяпти\nБолангизни Юридик институтга киритаман¸ деб миллионлаб пора олган фирибгар қўлида алданиб қолган оддий киракаш уч йилдан бери Ўзбекистон адлия тизимларига ўзининг айбсизлигини исботлай олмай ҳалак.\nБугунги эшиттиришимиз қаҳрамони жиззахлик 40 яшар Жаҳонгир Турсунов.\nМаҳаллий ҳуқуқ ҳимоячилари маслаҳати билан Озодликка мурожаат қилган бу ҳайдовчи йигитнинг гапларидан узоқ вақт бир нарса тушунишнинг иложи бўлмади.\n- Ҳақиқатни юзага чиқариш юзасидан сизларга илтимос қилиб ноқонуний бир оддийгина тилхат мени Шамсиддиновни, Ҳайдаров Азиз деган фуқарони, ҳозирги кунда даъвогар бўлиб турган фуқаронинг нимаси асосида, алдови асосида менга “Сен гувоҳсан. Сен гувоҳ бўлиб турибсан”, деди Жаҳонгир Турсунов.\nЖаҳонгир Турсуновнинг эга-кесими ноаниқ бундай гаплари қанча узоққа чўзилса, шунча тушуниш қийин бўлди ва суҳбатдошимиздан саволларимизгагина жавоб беришини, ортиқча гап қўшмасликни илтимос қилдик.\nОзодлик: Қачондан бери суд сизни чақираяпти мажлисга?\n- Мен судларнинг орқасидан, ноқонуний булар менинг устимдан суд қилиб, мени чақирмасдан туриб суд қилиб, менинг бўйнимга груз илиб қўяяпти пул билан. Туҳмат пуллари.\nОзодлик: Сизни қачондан бери судга чақираяпти?\n- 2010 йилдан бери чақираяпти. Судда иштирок этаяпман. Суд 100 фоиз мен томонга ҳал бўлганда судялар 180 градусга ўзгариб уларга ҳал қилиб бераяпти.\nОзодлик: Судда сиз айбланувчи сифатида иштирок этаяпсизми ëки гувоҳ сифатида иштирок этаяпсизми?\n- Айбланувчи сифатида.\nОзодлик: Сизга, агар моддани билсангиз, қайси модда бўйича айб қўйилган? Нима деган айб қўйилган?\n- Мени қарздор сифатида чақиришаяпти. Фуқаролик бўйича кетаяпти суд.\nОзодлик: Сизнинг устингиздан ким арз қилган судга?\n- Ҳайдаров Азиз.\nОзодлик: Нима деб арз қилган?\n- Мен фирибгарларнинг ëлғонига учиб, гувоҳ бўлиб туриб шу пулларни мен фалончага берганлигим, Сирожиддин Шамсиддиновга берганлигимга гувоҳсан¸ деб менга ëлғон тилхат ëздириб қўйган. Ўшанга асосан мендан пул ундириш юзасидан мени судга чақиришаяпти, дейди Жаҳонгир.\nИшнинг моҳиятини тушунмаганимиз учун балки саволларимиз ҳам беўхшовроқ бўлгандир. Бироқ барибир масала моҳиятини очиб беролмаган бу савол-жавобни қаҳрамонимизнинг нақадар содда эканлигини ҳис қилишингиз учун келтирдик.\nБу йигит, маълум бўлишича, мана 3 йилдирки, фирибгарликда айбланмоқда.\nМана уч йилдирки, у Азиз Ҳайдаров деган фуқародан қарийб 31 миллион сўм олиб¸ қайтариб бермаганликда айбланаяпти.\nОқловчи билан Қораловчининг фикри деярли бир жойдан чиққан\nТурсуновнинг фирибгарлик қилмаганига унинг адвокати ҳам 100 фоиз ишонишини айтади.\nЭшиттиришимизда иштирок этишни истамаган адвокат “Жаҳонгир Турсунов 100 фоиз айбсиз”, деди.\nБоз устига ва энг қизиғи Турсунов иши юзасидан дастлабки инстанция суди чиқарган ажрим устидан Жиззах шаҳар прокуратураси 2011 йилнинг 18 апрелида кассация протести ҳам келтирганки, бу ҳужжат вазни адвокат фикридан вазминроқдир.\nЛекин шунга қарамай, Жаҳонгир Турсуновнинг югур-югури ҳануз якунига етгани йўқ.\nАйтилишича, у Олий судга беш марта мурожаат қилди.\nХўш, нима бўлган эди?\nБу савол жавобини қаҳрамонимизнинг ўзи равон ҳикоя қилиб беролмагани учун унинг ишини ўрганган жиззахлик инсон ҳуқуқлари ҳимоячиси Зиёдулло Раззоқов айтиб берди.\nОзодлик: Қачонги воқеа бу?\n- Бу 2008-йилнинг 1-ноябр ҳолатидаги бўлиб ўтган воқеа.\nОзодлик: Пул ўшанда берилган.\nОзодлик: Пул эвазига Шамсиддинов Сирожиддин нима қилиб бериши керак эди?\n- У пул эвазига Ҳайдаров Азизнинг фарзандини юридический институтга киргизиши керак эди.\nОзодлик: У киргиза олмади.\nОзодлик: 2008 йилда ўқув йили бошланганида маълум бўлдики, Сирожиддин Шамсиддинов Азиз Ҳайдаровнинг боласини ўқишга кирита олмади. Шундан кейин нима бўлди?\n- Шундан кейин Азиз Ҳайдаровлар ўша Сирожиддин Шамсиддинов у одамларнинг фарзандларини Юридический институтга кирита олмасдан алдов йўли билан бир қанча одамлардан пул ундириб келаëтганлигидан хабар топади. Ана эндиликда улар шундай йўл топадики, ўша Шамсиддинов Сирожиддин айтадики, бунга муқаддам киракашлик ишларида ëрдам бериб келаëтган Жаҳонгир Турсуновга айтадики, “Сен мана шу қоғозга”, Азизлар буни алдайди энди, Азиз Ҳайдаровлар, “Биз ушбу пулни Сирожиддин Шамсиддиновдан оламиз. Сен фақат киракашлик вазифасини бажаргансан. Сен ҳеч қанақа рол ўйнамайсан” дейди-да бундан ҳам тилхат ëздириб олади. Тилхат ëздириб олаëтган пайтида бир нечта гувоҳлар ҳам ўша жойда бўлади. Уч киши.\nОзодлик: Аслида Жаҳонгир Турсунов Азиз Ҳайдаровдан 30 миллион 180 мингни олмаган.\nОзодлик: Пулни олмаса, нима учун тилхат ëзиб беради? Жинними у?\n- Энди бу ерда бўлаëтган энг чалкаш, англашилмовчилик жойи ана шунда бўлиб келаяпти. Лекин ўша ерда гувоҳлар буни исботлаб бераяпти. Суднинг тергов жараëнида гувоҳлар “Йўқ, бу олмаган эди. Буни алдади. Аслида олган одам бошқа” деяпти. Шундан кейин бунга прокурор одилона ҳақиқатни аниқлаб бўлгандан кейин ноқонуний чиқарилган қарорга протест киритаяпти, дейди Зиëдулло Раззоқов.\nЗиёдулло Раззоқов айтаётган прокуратура протестидан кўчирма қўлимизда. Мана шу ҳужжат ҳам Жаҳонгир Турсуновнинг айбли эканлигига кучли шубҳа пайдо бўлишига асосдир.\nПротестда, жумладан, бундай дейилган:\n“Суднинг ҳал қилув қарори қуйидагиларга кўра ўзгартирилмоғи лозим¸ деб ҳисоблайман. Биринчи босқич суди ишни кўришда Ўзбекистон Республикаси Фуқаролик- процессуал кодексининг 15-моддаси талабларини бажармай, ишнинг ҳақиқий ҳолатини тарафларнинг ҳуқуқий ва мажбуриятларини ҳар тарафлама тўлиқ ва холисона аниқлаш учун қонунга асосланган ҳолда тегишли чораларни кўрмаган. Суд асосий қарзни ундириш тўғрисидаги даъво талабини ҳал қилишда 2008 йил 1 ноябрдаги Жаҳонгир Турсунов томонидан ëзилган тилхатни асос қилиб олган. Бироқ суд даъвони ҳар томонлама холисона ҳал қилиш учун жавобгарнинг важларини текширмаган ва ишнинг ҳақиқий ҳолатини аниқламаган”, дейилади Жиззах шаҳар прокуратурасининг 2011 йилнинг 18 апрел кунги кассация протестида.\nЛекин, шунга қарамай, Жаҳонгир Турсуновнинг кўргиликлари ҳануз тугагани йўқ.\nЖаҳонгир Турсуновнинг кўргиликлари хроникаси мана бундай:\n- 2009-йилнинг май ойида Жиззах шаҳар туманлараро фуқаролик судининг судяси Юсуф Камолов томонидан хусусий ажрим чиқарилади. Ушбу қарордан норози бўлиб аппеляция шикояти ëзилади. Иккинчи суд босқичини 2010 йил 18-май куни Жиззах туманлараро фуқаролик судининг раиси Бадриддин Каримов кўриб чиқади. Протестни киритгандан кейин ўша протестни илова қилган ҳолда 2011 йил 4-август куни Жиззах вилоят фуқаролик судида судя бўлиб ишлаган Назаров раислигида кўриб чиқилади.\nОзодлик: Бу судда қанақа қарор чиқади?\n- Ҳаммасида бир хил. Чунки ҳаммаси биринчи босқич судини қўллаб-қувватлаб келади.\nОзодлик: Демак, вилоят суди прокурор протестини инобатга олмайди-а?\n- Аввалига иш бошланган пайти прокурорнинг протестини улар қўллаб-қувватлайди. Кейинига охирига борган пайти прокурорнинг протестини қайтариб олишни талаб қиладида, биринчи ва иккинчи суд протестида кўрилган қарорни ўз кучида қолдиришни лозим топади. Ана ундан кейин мана энди Олий судга ëзиб, даъзо аризасини қабул қилишни лозим топмаяпти катта миқдорда давлат божи қўйгандан кейин. Шу билан ҳозиргача давом этиб келаяпти. Олий судга 5 марта мурожаат қилинаяптида ва охирги 12-ноябр куни Олий суд қабулига кирди.\nОзодлик: Ким кирди?\n- Жаҳонгир Турсуновнинг ўзлари кираяпти ҳимоячиси Мелибоева билан биргаликда.\nОзодлик: У ерда қанақа жавоб бўлди?\n- У ерда жавоб шундай бўлаяптики, “Шу пайтгача беш марта сизнинг даъво аризангизни қабул қилмаган бўлсам, бундан кейин ҳам 5 марта бўлса ҳам қабул қилмасдан Жиззах вилоятига қайтараман. Сабаби шуки, қабул қилинган қарорда кўрсатилган давлат божини 100 фоиз тўлайсиз, ундан кейин биз сизнинг даъво аризангизни қабул қиламиз” дейди. У “Мен кам таъминланган бўлсам, кам таъминланганим бўйича барча ҳужжатларни тақдим қилган бўлсам, сиз менга сал енгиллик бермайсизми” дегандан кейин “Майли, сиз 30 фоиз давлат божини тўланг. Ўшандан кейин мен сизнинг даъво аризангизни қабул қиламан” деб жавоб бераяпти, дейди Зиëдулло Раззоқов.\nЖиззахлик Зиёдулло Раззоқов 40 яшар киракаш йигит Жаҳонгир Турсуновнинг судлов хроникаси билан таништирди.\nБу кўргиликлар, эшитганингиздай, ҳали якунига етгани йўқ.\nТурсунов пул йиғса, Олий суд кассасига тўласа, ана ундан кейин иши кўриб чиқилиши мумкин.\nОлий суд балки адолат қилар?\nҚонуннинг нимаси бузилган?\nЗиёдулло Раззоқовнинг фикрича,\n- Жаҳонгир Турсуновнинг иш жараëнида кўрилган судлар Ўзбекистон Республикаси Фуқаролик-процессуал кодексининг 15-моддасини қўпол даражада бузган деб биламан. Чунки ишни бир томонлама эмас тўлиқ холис икки томонлама кўрилиши шарт эди. Ўшандагина адолат қарор топилар эди. Бу даражада фуқаро Олий судгача чиқмаган бўларди. Олий судга 5 маротабалаб даъво аризаси билан кириб, ҳаттоки унинг қабулигача бормаган бўларди, дейди Зиëдулло Раззоқов.\nЖиззахлик инсон ҳуқуқлари ҳимоячиси Зиёдулло Раззоқов – ҳаваскор ҳуқуқшунос.\nШунинг учун ҳам унинг Жаҳонгир Турсунов иши юзасидан шарҳларини ва айниқса сўнгги хулосасини мутлақ ҳақиқат, демоқчи эмасмиз.\nМутлақ ҳақиқатни (албатта, мамлакат қонунларига асосланган ҳақиқатни) Олий суд ва Бош прокуратура билади.\nФақат уни, ўша ҳақиқатни қарор топтириш қолди.\nБунинг учун бир нарса – тирикчилигини киракашлик билан зўрға ўтказиб турган, фикрини битта равон жумлага жойлашни билмайдиган содда йигит Жаҳонгир Турсуновнинг тақдирига қизиқиб ва қайишиб қўйиш етишмаяпти холос.


Байкалортидаги жиддий ЙТҲда қурбон бўлганлар сони 13 кишига етди\n19:28 / 12.06.2017\nРоссиянинг Байкалорти ўлкасида юз берган йирик ЙТҲ оқибатида жабрланган аёл Петрозаводск-Байкалорти касалхонасининг жонлантириш бўлимида ҳаётдан кўз юмди. Шу тариқа, ушбу ЙТҲ сабаб ҳаёт билан видолашганлар сони 13 кишига етди, деб хабар бермоқда РИА Новости ўлка соғлиқни сақлаш вазирлигига асосан.\n"Туман касалхонасининг жонлантириш бўлимида аёл киши вафот этди. Қурбонлар сони 13 кишига етди", - дея хабар берган агентлик суҳбатдоши.\nЎлка соғлиқни сақлаш вазирлиги маълумотларига кўра, автобус ичида бўлган 51 йўловчидан 37 нафари жароҳат олган, икки шахс шифохонага боришдан бош тортди. Автобус ҳайдовчиси оғир аҳволда қолмоқда.\nЭслатиб ўтамиз, якшанба куни кечқурун “Байкал” федерал автомобиль йўлининг 702-километрида ичида зиёратчилар бўлган автобус ағдарилиб кетди. Байкалорти соғлиқни сақлаш вазирлиги маълумотларига кўра, автобус 51 кишини Чита шаҳрига олиб кетаётган бўлган.\n15:12 / 21.05.2018


АПЛ август ойининг энг яхши ўйинчи совринига даъвогар ўйинчилар рўйхатини эълон қилди\nАнглия премьер-лигаси август ойининг энг яхши ўйинчисига бериладиган соврин учун даъвогар футболчилар рўйхатини эълон қилди.\nДаъвогар футболчилар рўйхатидан: Серхио Агуэро, Кевин де Брюйне, Рахимм Стерлинг (барчаси "Манчестер Сити"), Роберто Фирмино ("Ливерпуль"), Теему Пукки ("Норвич") ва Эшли Барнс ("Бёрнли") каби футболчилар ўрин олган.\nУлар август ойида Англия чемпионатида 6 тада ўйин ўтказишган. Агуэро 6та гол ва 1та голли узатма амалга оширган. Стерлинг 5та гол урган. Де Брюйне ҳисобида эса 1та гол 5та голли узатма мавжуд. Пукки 5та гол урган ва битта унумли пас берган. Барнс эса 4та гол уришга муваффақ бўлган.\nАнглия чемпионати Раҳим Стерлинг Серхио Агуэро\nАПЛ. Мавсум рамзий терма жамоаси эълон қилинди


«Ажрашиш учун турмуш қуряпмизми?»\nМаҳсулот коди: KB510\nМаҳсулотни кўрганлар сони: 6725\nЯхши, эзгу ниятлар ила янги ҳаёт остонасига қадам қўйганларнинг орзуси саробга айланмаслиги учун нималарга эътибор бериш керак? Ажрашишдек хунук воқеаларнинг олдини олиш учун-чи?\nМустаҳкам оила қуришнинг сир-асрорлари нимада?\nШу каби долзарб саволларга жавоб топмоқчи бўлсангиз, марҳамат...\nТўплаб нашрга тайёрловчи: С. Бозорова\nНоми: «Ажрашиш учун турмуш қуряпмизми?»\n«Сиз мени йўқ деб ҳисоблайсиз!»\n«Ҳазил шундай бўладими?»\nОилавий ҳаётда жазо вf адолат\n«Егани - олдида, емагани - кетида»\nТузатиб бўлмайдиган хатолар\nҚандай чоралар бор?\nКалтаклаш ҳақида турлича фикрлар\nАввало тарбия лозим\n«У ким ва мен нимаман?»\n«Сув булоқцан узоқлашгач, лойқаланади»\nТўй бўлган куннинг... йиллиги ва операция столи\nҚайнота ва қайноналарга хизмат\nЭр гапидан йиғлаган аёл\nТежамкор бўлмаган рафиқага нима дейиш керак?\nСевгининг нафратга айланиши\nОилада эркакнинг сўзи ўтса\nАқл билан иш тутиш\nОлти ойлик турмуш\nКим айбдор: келинми, қайнотами?\n«Рафиқа она эмас!»\n«Уй жиҳозлари шунчалик муҳимми?»\nАлдаш ва алданиш\nАёл нима истайди: эътибор\nҲафта сўнгидаги ... оилавий ҳаёт\nШаръий жинсий қониқиш


Унутманг! Қачонки….. - Hidoyat.uz\nАсосий саҳифа Мақолалар Унутманг! Қачонки…..\nҒам-алам, ташвишда бўлсангиз,\n“Айтинг: Бизга Аллоҳнинг ёзиб қўйганидан ўзга нарса етмайди. У хожамиздир. Аллоҳга эса, фақат мўминлар таваккул этсинлар!” (Тавба сураси, 51-оят).\nҚалбингиз беҳузур бўлиб, қалб ҳаловатини истасангиз,\nБирор янги иш бошласангиз,\n“Бас, улар дедилар: «Аллоҳгагина таваккул қилдик. Эй Раббимиз! Золимлар қавмига бизни фитна (алданувчи) қилиб қўймагин!” (Юнус сураси, 85-оят).\nҚийинчиликларга дуч келсангиз, билингки,\n“…ҳар бир қийинчилик билан бирга енгиллик бордир” (Шарҳ сураси, 5-оят)\nНошукрлик қилсангиз, унутманг,\n“…Агар Аллоҳнинг неъмат(лар)ини санасангиз, саноғига ета олмайсиз. Ҳақиқатан, инсон (ўзига) ўта золим ва (Раббига) жуда ношукрдир” (Иброҳим сураси, 34-оят)\n“…Аллоҳнинг раҳматидан ноумид бўлмангиз. Зеро, Аллоҳнинг раҳматидан фақат кофирлар қавмигина ноумид бўлур” (Юсуф сураси, 87-оят).\nЯқин дўст қидирсангиз,\n“…Аллоҳдан қўрқингиз ва (имонда) содиқ кишилар билан бирга бўлингиз!” (Тавба сураси, 119-оят).\nГуноҳ қилиб қўйсангиз,\n“…Аллоҳнинг раҳматидан ноумид бўлмангиз! Албатта, Аллоҳ барча гуноҳларни мағфират қилур. Албатта, Унинг ўзи Мағфиратли ва Раҳмлидир” (Зумар сураси, 53-оят).\nТинчлик ва омонлик истасангиз,\n“…Аллоҳ ризосини топишга интилганларни (У) тинчлик ва саломатлик йўлларига йўллаб, Ўз изни билан уларни зулматлардан нурга чиқарур ва тўғри йўлга ҳидоят қилур” (Моида сураси, 16-оят).\nБирор ёмон иш қилсангиз,\n“Кимда-ким бирор ёмон иш қилса ёки ўз жонига жабр қилса, сўнгра Аллоҳдан кечирим сўраса, Аллоҳнинг (қанчалик) кечирувчан ва раҳмли эканини идрок этади” (Нисо сураси, 110-оят).\nОта-онангиз жаннатий бўлишини истасангиз,\n“Эй, Раббимиз! Ҳисоб-китоб қилинадиган (қиёмат) куни мени, ота-онамни ва (барча) мўминларни мағфират қилгин!” (Иброҳим сураси, 41-оят) деб дуо қилинг!\n«Қалам кўтарилган уч тоифа»\nШавкат Мирзиёев 2019 йилга ном берди


Автор: Сабрижамил Сентябрь 27, 2021\nЖорий йилнинг 27 январь куни ёшлар бандлигини таъминлаш ва бўш вақтларини мазмунли ташкил этиш чора-тадбирлар муҳокамаси юзасидан Ўзбекистон Республикаси Президенти Шавкат Мирзиёев раислигида видеоселектор йиғилиши ўтказилган эди.\nВидеоселектор йиғилишида ёшларга деҳқончилик қилиб, даромад олишлари учун экин ерларидан ер ажратиш вазифаси белгилаб берилганди.\nБелгиланган вазифалар ижроси ва "Ҳар бир ёшга бир гектар" лойиҳаси доирасида Ҳазорасп туманидаги “Ёшлар дафтари”да турувчи қишлоқ ҳужалигида ишлаш истагини билдирган ишсиз ёшларнинг 2481 нафарининг ҳар бирига 0.25 сотихдан ер майдони ажратиб берилган эди.\nЁшлар ажратилган ер майдонидан унумли фойдаланиб, қишлоқ хўжалиги маҳсулотларини экиб, айни дамда ҳосилни йиғиштириб олмоқдалар.\nТуман ҳокими бугун ушбу ёшлар билан учрашди ва улар билан суҳбатлашди.\n-Мен “Бўстон” маҳалласида яшайман. 0,25 сотих ерга қовун экдим. Мана кўриб турганингиздек, ҳосил яхши бўлди. Экилган “Сурхон” қовунларига харидор кўп. Даладан келиб олиб кетмоқдалар. Бундай имкониятлар яратиб берган Президентимизга раҳмат,-дейди Оғабек Ибрагимов.\n-Мен ҳам 0,25 сотих ер майдони олмиб, бу ерга шоли экдим. Шолимиз жуда ҳосилдор бўлди. Хурсандмиз. Бизни қўллаб-қувватлаётган Президентмиз омон бўлсинлар. Доимий тарзда ҳолимиздан хабар олаётган туман ҳокимига ўз миннатдорчилигимни билдираман,-дейди Бекзод Сафаров.


Пашинян Озарбайжон билан янги битим тузилаётганини маълум қилди - Zamin.uz\n21:33 / 20.05.2021\nАрманистон бош вазири вазифасини бажарувчи Никол Пашинян Боку Ереваннинг шартларини қабул қиладиган бўлса, Озарбайжон билан янги битим имзолашга тайёрлигини айтди. Бу ҳақда «Спутник Армения» агентлигига таяниб, «РБК» хабар берди.\nПашинян музокаралар ҳали ҳам давом этаётгани туфайли ҳужжат матнини кўрсата олмаслигини билдирган, бироқ Арманистоннинг Ватикандаги собиқ элчиси Микаэл Минасян гўёки Ереван ва Боку томонидан мувофиқлаштирилган ҳужжатнинг бир қисмини эълон қилди.\nУнга кўра, ҳужжат икки мамлакат чегараларини аниқлаштириб белгилаб олиш бўйича комиссия тузиш ҳақида бўлади. Шунингдек, унда Тавуш ва Арарат минтақасидаги олтита қишлоқни Озарбайжонга ўтказиш масаласи хусусида ҳам сўз борган.\nМинасян келишувнинг очиқ ва махфий қисмларга эга эканини таъкидлаган.\n«Пашинян Алиевга учта шарт қўйди: Арманистондан Озарбайжон қўшинларини олиб чиқиб кетиш, сайловгача камида бир нечта маҳбусни қайтариб бериш ва ўзининг қайта сайланишини осонлаштириш учун олтита қишлоқнинг кўчиришни ими-жимида ташкиллаштириш», — деб ёзади News.аm.\nСпутник хабарига кўра, Пашинян келишув тафсилотларини ошкор қилмаган, аммо ҳужжатнинг Арманистон манфаатларига 100 фоиз жавоб беришини таъкидлаган.\n«Агар Озарбайжон бизнинг келишувларимизни амалга оширса ва биз айтган шартларни бажарадиган бўлса, унда мен мазкур ҳужжатни имзолайман», — деган у.\nПашинян Минасяннинг ҳаракатларини бузғунчилик деб атаган. «Улар Интернетда намойиш қилаётган ҳужжатнинг 90 фоизи уйдирма. Унда Арманистон арманларга қарши ҳужжат имзолаётгандек туюлади. Агар шундай бўлса, улар ҳамма ишонч ҳосил қилиши учун асл манбани кўрсацин. Буни Озарбайжон фойдасига олиб борилаётган разведка фаолиятидан бошқа нарса деб аташ мумкин эмас», — дея қайд этган Арманистон бош вазири.\nЎтган ҳафтада Ереван ва Боку ўртасидаги муносабатларида янги кескинлик пайдо бўлган. 12 май куни Арманистон Мудофаа вазирлиги Озарбайжон ҳарбийлари «чегараларни аниқлаштириш» баҳонасида чегара ҳудудларидан бирида айрим ҳаракатларни амалга ошираётгани ҳақида хабар берди. Пашинян ҳодисани мамлакат суверенитетига тажовуз деб атади. Унинг сўзларига кўра, Озарбайжон ҳарбийлари Севлич кўли (Арманистоннинг Сюник вилояти ва Озарбайжоннинг Лочин вилояти ўртасида жойлашган) ҳудудидан кесиб ўтиб, 3,5 км ичкарига кирган.\nЎз навбатида, Боку Арманистоннинг реакциясини асоссиз деб атади. Уларнинг фикрига кўра, Арманистон билан чегарадаги Озарбайжоннинг Келбажар ва Лочин вилоятларига чегара кучларини жойлаштириш 2020 йил 10 ноябрдаги уч томонлама келишувга мувофиқ олиб борилмоқда. Озарбайжон Арманистон билан чегарадаги кескинлик фонида ҳарбий машғулотлар ўтказишни ҳам бошлаган. “Замин” янгиликларини “Youtube”да кузатиб боринг\nЯнгиликлар » Дунё » Пашинян Озарбайжон билан янги битим тузилаётганини маълум қилди


«Челси»нинг кечаги ғалабаси қайсидир маънода 2016 йилги Англия Кубоги финалида «Манчестер Юнайтед»нинг «Кристал Пэлас»ни ютганини эслаб юборди. Гап мураббийларда. Ўша куни фаолиятидаги сўнгги совринини ютган Луи ван Гаал билан кеча илк марта бирор турнирда ғалаба қозонган Маурисио Сарри ўртасида бир ўхшашлик бор. Иккаласи ҳам ажойиб эмоциялар, голлар, финалдаги ғалабалардан кейин истеъфога чиқарилмоқда. Сарри ҳолатида ҳали расман эълон қилинмади, лекин бу ҳақиқатга яқинроқ. Ва мантиқлироқ ҳам.\nСабаби, Маурисио Сарри ҳам худди нидерландиялик ҳамкасби каби ўз услубига, жамоада қурмоқчи бўлган фалсафасига зид йўлдан борган ҳолда соврин ютишди. Яъни, кечаги ғалаба Саррининг Лондонда қурмоқчи бўлган янги жамоаси учун пойдевор бўлишини, ниҳоят «Челси» ўз йўлини топганини кўрсатмайди. Ҳа, балки, мавсум давомида «Челси» ўз йўлини топгандир, аммо шубҳасиз, бу Саррининг йўли эмас.\n«Наполи»дан ташриф буюрган мураббий илк ойларданоқ «Челси» фалсафасини ўзгартиришга киришди. Жамоанинг фаол прессинг ва юқори ҳимояда ўйнай бошлаши «Стемфорд»да аввал муваффақиятли ишлаган Жозе Моуриньо, Антонио Конте ва ҳатто Карло Анчелотти ғояларидан кескин фарқ қиларди. Сарри билан Неаполдан ташриф буюрган Жоржиньо жамоа юрагига айланди, «Челси» эса, жуда самарали натижалар қайд этиб, «Манчестер Сити» ва «Ливерпуль» билан маълум муддат рақобатлашди ҳам.\nКейинчалик, натижалар ёмонлаша бошлагач, Саррининг қайсарлиги муҳокама қилина бошланди ҳамки, мураббий билганидан қолмади – «мен ўз услубимдан ҳеч қачон воз кечмайман». Бу туриш Пеп Гвардиоланинг дастлабки йилдаги жавобини эслатиб юборгандир, ахир айнан Гвардиола танқид-у шубҳаларга қарамасдан, ўз фалсафасига содиқ қолган ва кейинги йилда ҳеч ким тенг кела олмайдиган машинани яратди-ку...\nАммо «Челси» «Манчестер Сити» эмас, Абрамовичнинг, умуман лондонлик футболчиларнинг мураббийларга муносабатини, истеъфо тажрибасини жуда яхши биламиз. Сарри барибир жадвалнинг юқори қисмида юрса-да, унинг кетиши ҳақидаги гаплар кўпайиб борди. Айниқса, февраль ойида Манчестер клубларидан умумий – 0:8 ҳисобидаги мағлубият, Борнмутдаги шармандалик, Кепа воқеаси, ҳаммаси Саррининг истеъфосидан дарак бера бошлади.\nЛуи ван Гаал ҳатто ўша финал кечасидаям уни кетказишларини билмаган, эртасига истеъфога чиқарилишини шок ўлароқ қабул қилганди. Менимча, Сарри анча аввалроқ кетиши ҳақида билган, балки шунинг учун қайсарликни тўхтатиб, ўз фалсафаси билан эмас, натижа келтириши мумкин бўлган тактикаларга кўпроқ мурожаат қила бошлаган. У энди эътиборини ўз жамоасини қуришда давом этиш, масалан, келаси мавсумлар учун ҳам пойдевор қуриш, ниманидир тайёрлашга эмас, Чемпионлар Лигаси йўлланмасини қўлга киритиш, Европа Лигасида ютиш каби қисқа масофали стратегияларга қарата бошлади.\nТаққослаш учун, «Челси»нинг худди шу «Арсенал» билан август ойидаги ва кечаги ўйинидаги баъзи кўрсаткичларга қараш кифоя. Мавсум бошида «Челси» футболчилари бутун ўйин давомида 700дан ортиқ узатмани амалга оширган бўлса, кеча бу кўрсаткич 400тагаям етиб бормади. Жамоа фақат юқори прессингга мурожаат қилди, гол ургандан кейин эса, асосан вазият пойлаш билан шуғулланди. Яъни, кўпроқ Контенинг жамоасига ўхшаб кетди ҳаммаси. Таркибни аниқлаган, режани тузган Сарри бўлгани билан, ўйинда Сарридан асар ҳам йўқ эди. У фақат маълум футболчиларни аниқ учрашувга тайёрлади, холос. Ортиқ эмас. Умуман, «Челси»нинг февралгача ва ундан кейинги кўрсаткичларига қарасангиз, ҳар томонлама фарқли жамоалар майдонга тушганини кўриш мумкин. Тўп назорати, прессинг, ҳужум ва ҳимояланишдаги муҳим урғуларда яққол фарқни кўрасиз.\nБуни биз яна учрашув қаҳрамони Оливье Жиру бўлганидан ҳам билишимиз мумкин. Сарри ҳеч қачон унга асосий таркиб ўйинчиси сифатида қарамаган, Жирунинг ўйин услуби жамоа фалсафасига мос эмаслигини кўп бор тилга олган, у ярим ҳимоячилар билан боғламларда жуда пассив иштирок этишини танқид қилган. Қарсаклар Азарга қаратилгани билан, франциялик ҳужумчи кечаги ўйинда асосий ишни бажарди: жуда қийин вазиятда боши билан зарба бериб, ҳисобни очди, пенальти ишлади, Азарнинг сўнгги голида мукаммал ҳаракат қилиб, ўз ҳисобига ассист ёзиб қўйди.\n«Челси» ажойиб жамоа. Тушуниб бўлмайди, тўғриси. Жуда кўп оддий қонуниятлар бу ерда ишламайди. Бу ерда кучли жамоанинг ташкил бўлиш жараёни ҳам, совринли мавсумлардаги тенденциялар ҳам тескари.\nМасалан, еврокубоклардаги муваффақиятли мавсумларни олайлик. 2008 йилда жамоани ЕЧЛ финалига ўша мавсум давомида жамоани қабул қилиб олган Абраам Грант олиб чиққанди. Ўша Эвребе финал остонасида тўсиқ қўйган «Челси» бошқаруви эса, вақтинча вазифани бажарувчи Гуус Ҳиддинк бўлган. 2012 йилдаги ажойиб ғалаба «бунёдкор»и Ди Маттео ҳам уч ойгина олдин мураббий этиб тайинланганди. Ўтган сафар Европа Лигасида ғалаба қозонилганда ҳам мавсум давомида мураббий алмашган – Рафа Бенитес Ди Маттеонинг ўрнига келганди.\nБу сафар эса, янада бошқача, ғоявий тарафдан истеъфодаги мураббий билан Европа Лигаси ютилди.\n21:06 / 29.12.2019\nАПЛ. «Челси» 4 дақиқа ичида «Арсенал»дан ғалабани тортиб олди


Сузоқда ҳам ўзбек жамоаси фаоллари қамоққа олинди\nҚирғиз милиционерларининг ўзига тўқ ўзбеклар уйига ўқ-дори ëки наркотик ташлаб¸ уйдирма билан қамоққа олаëтганига оид шикоятлар тўхтамаëтир.\nЎш ва Жалолободдаги қирғиндан сўнг ўзбек жамоаси етакчиларини ҳибсга олиш муттасил давом этмоқда - куни-кеча Жалолобод вилояти Ўзбек миллий-маданий маркази фаоли Усмонали Аблазов ҳамда нафақадаги полковник Баҳодир Жалолов оммавий тартибсизликларда иштирок этганлик айби билан ҳибсга олинди.\nСузоқ туманидаги Ўзбек миллий-маданий маркази фаолларидан бири бўлган Усмонали Аблазов айни пайтда Сузоқ касалхонасида¸ милиция назоратида сақланмоқда, деди Аблазовнинг ҳибсга олингани ҳақдаги хабарни тасдиқлаган Сузоқ туман Ички ишлар бўлими раҳбарининг муовини:\n- “Сампа” пахта тозалаш пункти ҳудудида 11 киши ҳалок бўлган. Мана шунга алоқадор деб, ундан ташқари оммавий тартибсизликларни уюштирганликда айбланиб иккалови қўлга олинган. Усмонали Аблазов тартибсизлик ташкилотчиларидан бири бўлган, Баҳодир Жалолов эса Бишкек-Ўш магистралида автомашина ҳайдовчилари, таксистларни ноқонуний тўхтатиб¸сўроққа тутган. Иккалови ҳам ўз айбига иқрор бўлди. Айни пайтда Усмонали Аблазов Сузоқ тумани касалхонасида махсус палатада даволанаяпти, деди Сузоқ туман Ички ишлар бўлимининг исмини айтишни истамаган мутасаддиси.\nУсмонали Аблазов ҳақида жамоатчиликка гапиришни истамаган унинг яқинлари Озодлик билан микрофонсиз суҳбатда ҳозирда тутқуннинг аҳволи оғирлигини айтишди.\nАйни пайтда Сузоқ туман Ички ишлар бўлимида сақланаётган нафақадаги полковник Баҳодир Жалоловнинг турмуш ўртоғи Азиза опа ўзбек жамоасининг бу фаолининг аҳволи ҳақида куюниб гапиради:\n- “Мени милицияхонага чақираяпти экан” деб ўз оëғи билан кетди. Боргандан кейин ўша ерда ушлашиб¸ Ўш-Бишкек йўлида уруш бўлиб¸ одамлар нобуд бўлган экан¸ ўша ерда қатнашган деб сразу олиб кирибди. Бордим¸ кўришдим. Ҳозир ИВС (вақтинчалик изолятор)да ўтирибди. Тергов ишлари бўлаяпти. Мен “Нима иш қилгансиз?” десам¸ “Урушда мен қатнашмаганман. Бировга бир тарсаки ҳам урмаганман” деди. “Биттасини тутиб олдик. Сиз ҳар қалай милиция ходимисиз. Шуни кўринг. Йўл-йўриғини биласиз” деб уйдан олиб чиқиб кетишган. Қувонч деган адвокат олган эдик. Бир-икки кун “судгача очиқ юриб турсин” деб ҳаракат қилди. Бўлмади. (йиғлаб) Телевидениеда вообше шарманда қилишди. “Милициянинг уйида каска¸ нима” деб пичоқларни олиб чиқиб “оружие” деб умуман мен телевизорга қарашга қўрқиб қолдим. Қирғизистон телевидениесидан¸ 5 канал¸ КТР, дейди ҳозирда қотилликда айбланаётган нафақадаги полковник Баҳодир Жалоловнинг аёли.\nЎз исмини хавфсизлик нуқтаи-назаридан ошкор этишни истамаган жалолободликлардан бири¸ иккала ўзбек фаолига қўйилаëтган айблар асосланган воқеа -11-12 июн кунлари Сузоқда бўлиб ўтган отишма тафсилотларини гапириб берди:\n- Пахта тозалаш йўлида қаердадир отишма бўлган. Ўзбек ҳам ўлган¸ қирғиз ҳам ўлган. Ўзбеклар ҳеч қачон урушнинг бошини бошлашмаган. У тарафдан отишма бўлганда¸ булар уже қараб турган эмас. Булар ҳам кейин ҳимояга ўтишган. Шундан кейин улардан ҳам¸ булардан ҳам нобуд бўлган. Кимки пулдорроқ одам бўлса¸ у унақа ишларга аралашмаган бўлса ҳам¸ у одамни олиб кириб¸ бир нарсаларни бўйнига юклаб¸ қанчалаган доллар пулларни олишлик¸ албатта¸ колхозда вақтида хизмат қилиб келган одам¸ пулни пешона тери билан қилган одам бойиши ҳам мумкин. Энди асосан ўзбекларнинг пулдорлари тушаяпти. Камбағаллар ҳам бор¸ лекин асосан бойлар. Пулини бергандан кейин оқлаб чиқаришаяпти. Бошчилик қилганлар¸ у ерда улар бўлмаган. Улар ëрдам берган бўлиши мумкин, дейди ҳибсга олинганларнинг бегуноҳлигига ишонишини таъкидлаëтган жалолободлик суҳбатдошимиз.\nХалқаро ташкилотлар Ўш ва Жалолободдаги воқеаларидан сўнг зўравонликларда айбланиб қўлга олинаётганларнинг аксарияти айни шу зўравонликлардан энг кўп жабр чеккан ўзбеклар эканлигини айтмоқда. Ҳибсга олинган ўзбекларнинг қийноқларга солинаëтани ҳақида Ҳюман Райтс Уотч¸ Халқаро Амнистия ва Чегара билмас шифокорлар каби ташкилотлар баробарида БМТ нинг Инсон ҳуқуқлари бўйича Олий комиссарига қадар тизимлар махсус баëнот эълон қилиб¸ ўз ташвишларини бир неча бор ифода қилишди. Хусусан¸ Чегара билмас врачлар гуруҳи вакилининг Озодликка айтишича¸кейинги бир ой ичида 51 нафар калтакланган ўзбек тиббий ëрдам сўраб мурожаат қилишган.\nШу вақтга қадар республика Ўзбек миллий-маданий маркази президенти Жалолиддин Салоҳиддинов, Ўш вилояти Ўзбек миллий-маданий маркази президенти Иномжон Абдурасулов, Ўш шаҳар Ўзбек миллий-маданий маркази раҳбари Абдурашид Хўжаев, Қорасув шаҳар депутати Ёдгор Усмоновлар ҳибсга олинган, сўроққа тутилган ва қўйиб юборилган эди.\nБундан ташқари, Жалолобод вилояти Ўзбек миллий-маданий маркази вице-президенти ва “Дийдор” газетаси бош муҳаррири Улуғбек Абдусаломов ҳамда Жалолобод шаҳар масжиди имоми Муҳаммаджон Аҳмедовлар ҳибсга олинган ва ҳануз тутқунликда қолмоқда. Жалолобод ўзбеклари етакчиси Қодиржон Ботиров эса ҳануз бедарак.\nБулардан ташқари, Ўш шаҳар кенгаши депутати Дилшод Мўминов ҳам ҳибсда сақланмоқда. Ўш вилоят коменданти матбуот котиби Раҳматилло Аҳмедовга кўра, депутат Мўминов ҳам Қирғизистон Жиноят Кодексининг 229, 233-моддалари билан оммавий татртибсизликлар уюштирганликда айбланмоқда.


Кореяликларни гаровда сақлаётган толиблар ва Жанубий Корея вакиллари учрашуви учун хавфсиз жой қидирилмоқда.\n29 ноябр 2020, Тошкент вақти: 16:28\nБу ҳақда Афғонистон расмийлари маълум қилди. Куни-кеча “Толибон” жангарилари расмий Сеул вакиллари билан гаровдагилар тақдири борасида музокаралар ўтказишга тайёрлигини маълум қилган эди.\nСал аввалроқ жангарилар НАТО бошчилигидаги кучлар тавсия қилган учрашув жойини рад этди.\n“Толибон” ҳаракати жанубий кореялик 21 фуқаронинг озод этилиши эвазига қамоқда қолаётган саккиз сафдошини зудлик билан озод этишни талаб қилмоқда. Шу пайтгача гаровдагилардан икки нафари қатл қилинди.\nСўнгги хабарларга кўра, Тожикистон президенти Имомали Раҳмон гаровдагиларни озод этишда ўз ёрдамини таклиф этган.


Ўзбек футболининг юқори баҳоланган авлоди. Ҳозир улар қаерда? - Namanganliklar.uz\nЎзбек футболининг юқори баҳоланган авлоди. Ҳозир улар қаерда?\nЖЧ-2011 турнири қаҳрамонлари фақат битта турнир қаҳрамони бўлиб қолди, холос.\n2011 йилда Мексика футбол бўйича ёшлар ўртасидаги жаҳон чемпионатига мезбонлик қилган. Мазкур чемпионатда Ўзбекистон ёшлар терма жамоаси турнирнинг 1/4 финалига йўл олди. Чемпионатда ўзбекистонлик ёш футболчилар ўз ўйинлари билан барча мухлислар меҳрини қозонди. Улар ҳақида бутун футбол оламида бонг урилди.\nШундан сўнг кўплаб топ-чемпионат клублари бу футболчиларга қизиқиш билдирган. Уларнинг кейинги фаолиятини кузата бошлади. Негаки, 17 ёшли футболчиларнинг барчаси ҳар қандай клубда бирданига ўйнаб кетолмасди.\nМексикадаги чемпионатда, айниқса, Ўзбекистон терма жамоасининг асосий футболчилари Аббос Махсталиев, Тимур Ҳакимов, Бобур Давлатов ва Ғанишер Холмуродовларнинг номлари баланд овозда янгради.\nКучли босим остида қолган Махсталиев\nЎша жамоанинг сардори Аббос Махситалиев эди. Футбол мутахассислари унинг келажаги буюк бўлишини башорат қилган. Аммо вақт ўтиши билан у катта футболда ўз ўрнини топа олмаслиги маълум бўлди. Шундан сўнг футболчи “Пахтакор”, “Нефтчи”, “Сурхон”, “Навбаҳор” клубларида тўп сурди. Ҳозирда футболчи Фарғонанинг “Истиқлол” жамоаси ўйинчиси ҳисобланади. Ўз вақтида унга Франция клублари қизиқиш билдирганди. Аббос Махсталиев ўйинидаги пасайишнинг асосий сабаби “Пахтакор” клубида ўйин амалиётининг йўқлиги ва футболчи кучли босим остида қолган, дея қаралади.\nҲакимовнинг иқтидори “Пахтакор”да йўқ қилинди\nЎша турнирда яна бир футболчимиз Темур Ҳакимов ўз ўйини билан барчани мафтун этганди. У Ўзбекистон термасининг асосий ҳужумчиси эди. Чемпионатдаги энг муҳим голларни урган. Футболчи Ўзбекистон бош жамоасида асосий ҳужумчи сифатида кўрилган. Афсуски, Ҳакимовнинг иқтидори “Пахтакор”да йўқ қилинди. Футболчининг ўзи ҳам бир интервьюсида “Пахтакор”да унга ўзини кўрсатиш имконияти берилмаганини айтиб ўтган. Қолаверса, Самвел Бабаян бошчилигидаги жамоа Ҳакимовни бошқа клубга қўйиб юборишни истамаган. У ҳозирда Самарқанднинг “Динамо” жамоасида тўп сурмоқда.\nМексикада жаҳонни лол этган Бобур Давлатовнинг муваффақиятсизлиги\nМексикада жаҳонни лол қолдирган жамоанинг асосий ҳимоячиси Бобур Давлатов эди. Ўша чемпионатда футболчи ҳужумларга ҳам қўшила олиш маҳорати билан мухлислар ёдида қолган. Бироқ ўзининг ажойиб истеъдодига қарамай, кейинги фаолиятида муваффақиятли ўйнай олмади. У ҳозирда Россиянинг “Нефтехимик” жамоасида тўп сурмоқда. Ушбу жамоа Чемпионатнинг қуйи лигасида баҳс олиб боради. Клубда футболчи кўпроқ ҳимоявий ярим ҳимоячи позициясида ўйнамоқда.\n“Йўқолиб қолган” футболчи\nЎзбекистон миллий терма жамоаси дарвозабони Игнатий Нестеров ўрнига асосий номзод сифатида қаралган Ғанишер Холмуродов ҳам муваффақиятли турнирдан сўнг ўзини кўрсатиш имкониятини қўлга кирита олмади. У фаолиятини якунлашга қарор қилди. Ҳозирча спортчи нима билан шуғулланаётгани номаълум.\nБу воқеаларнинг барчаси Ўзбекистонда кўплаб ёш футболчиларнинг ўйинига эътиборсизликдан келиб чиқди. Жамоамизнинг энг иқтидорли авлодларинининг асосий таркиби йўқолди. Агар бир пайтлар клублар футболчиларга ишониб, уларга ўзини кўрсатиш имкониятини берганида эди, балки бугун улар топ-клубларда ўйнаб, терма жамоага ёрдам беришарди. Афсуски, ЖЧ-2011 турнири қаҳрамонлари фақат битта турнир қаҳрамони бўлиб қолди, холос.\nТаълим ва фан вазирлигининг веб-сайти “взлом” бўлди\nАҚШ телеканали “Путиннинг асири” ҳақида фильм суратга олди